text:
27-nji madda. Fiziki şahslaryň bank goýumlary (depozitleri)
1. Fiziki şahslaryň bank goýumlary (depozitleri) diňe Türkmenistanyň Merkezi banky tarapyndan berilýän ygtyýarnama laýyklykda şeýle hukugy bolan banklar tarapyndan kabul edilýär.
2. Türkmenistanyň raýatlary, daşary ýurtlaryň raýatlary we raýatlygy bolmadyk adamlar bankyň goýumçylary bolup bilerler.
3. Bank fiziki şahsdan goýumlara (depozitlere) pul serişdelerini alan mahalynda goýumça goýumy (depoziti) alandygyny tassyklaýan resminama berýär.
4. Bank fiziki şahslaryň goýumlarynyň (depozitleriniň) doly aýawlylygyny we olaryň birinji talap etmegi boýunça berilmegini kepillendirýär.
5. Fiziki şahslaryň goýumlarynyň (depozitleriniň) aýawlylygynyň kepilligi, banklar tarapyndan Türkmenistanyň kanunçylygyna laýyklykda fiziki şahslaryň goýumlarynyň (depozitleriniň) kepilliginiň gaznasynyň döredilmegi arkaly üpjün edilýär.


c: text/html

text:
Ukrainanyň prezidenti Petro Poroşenko ABŞ-nyň prezidenti Donald Trampyň Ukrainadaky ýörite wekili Kurt Wolker bilen Kiýewde duşuşdy we ýurduň gündogarynda barýan urşy ara alyp maslahat etdi.
Poroşenkonyň resmi websaýtynda çap bolan beýanata görä, 23-nji ýanwarda geçirilen gepleşiklerde taraplar Orsýetiň Minsk ylalaşygyny berjaý etmekde öňegidişliginiň ýetmezçiliginden “çynlakaý aladalanma” bildiripdir.
Wolker Twitter ulgamynda çap eden maglumatynda Poroşenko bilen “gowy gepleşiginiň bolandygyny” mälim etdi we Orsýetiň diplomatlary bilen duşuşmak üçin şu hepdede Dubaýa sapar etjekdigini aýtdy.
Poroşenkonyň beýanatynda Ukrainanyň gündogarynda ok atyşygyň bes edilmegini gazanmak we “Orsýetiň okkupasion güýçlerini Ukrainadan çykarmak” meselesiniň häzir “doly derejede ileri tutulýandygyny” nygtady.
Kiýew 2014-nji ýylyň aprel aýyndan bäri Ukrainanyň gündogarynda Donetsk we Luhansk regionlaryň käbir böleklerinde orsýetçi separatistlere garşy söweşýär. Regiondaky konflikt zerarly 10 300 adam wepat boldy.

robotstxt: allowed

filter: keep


text:
Milli žiwopisiň halypalry: Bäşim Nuraly
Türkmenistanda nusgawy nakgaşlygyň kemala gelmegi Aleksandr Wladyçuk, Ilýa Mazel, Olga Mizgirýowa, Sergeý Beglýarow, elbetde Bäşim Nuraly ýaly tanymal şahsyýetleriň ady bilen baglanşyklydyr, heniz diri wagtam, pajygaly wepat bolandan soňam onuň zehini barada çekeleşikli jedel edilýärdi. Nakgaşlyk sungatynyň muşdaklarynyň we sungaty öwrenijileriň ýene ençeme nesli Bäşim Nuralynyň üýtgeşik surat çekiş tilsimi barada jedel ederler.
Ol ХХ asyr bilen ýaşytdaşdy—1900-njy ýylyň 4-nji ýanwarynda doglupdy. Atadan ir galyp, baýyň elinde batrak bolardy. Soňra Hazydark obasynda dowar bakdy. Gyşyna öýlerindäki ýekeje sygryň süýdüni satyp güzeran aýlamak üçin Aşgabada taýharlyja gaýdardy...
Bir gezek ykbal oňa gülüp bakdy. Bazarda ençe wagtlap getiren süýdüni satyp bilmän kösenip otyrka harby deňizçi biri: „süýdüňi UŞIW-e eltip berseň –baryny alaýyn“-diýdi. Bäşim rus dilini bilmese-de, hoşamaý kişä ynandy. Gaplaryny taýharyna atardy-da, UŞIW diýilýän geň ýere ugrady. Ol penjireleri ullakan owadan jaý eken. Içine girenden Bäşim aljyrady. Diwarlarda Köpetdagyň eteginde mal bakanda höwes edip synlaýan manzarlary dürli reňklerde beýan edilendi. Bu zatlar Bäşime şeýle bir güýçli täsir etdi welin, ol tizara Gündogaryň Zarpçy sungat mekdebine okuwa girdi.
1925-nji ýylyň martynda mekdep ýapylandan soň has zehinli diňleýjiler okuwyny dowam etmek üçin Moskwa we Leningrada iberildi. Halkdan çykan nakgaş üçin kyn hem möhüm döwür başlandy. Onuň ozalky mugallymy Iýa Mazel WHUTEMAS- a okuwa girmäge taýýarlyk hökmünde Moskwanyň halk magaryf bölüminiň işçiler mekdebine ýerleşdirdi. Emma rus dilini bilşi gowşak bolansoň, ol umumy taglymat derslerini özleşdirip bilmedi. Onsoňam Bäşim Nuralynyň surat çekiş tilsimine düşünmeýärdiler. Ony nakgaşa mahsus ýeňilligiň ýetmeýänlignde we adam süňňüni sazlaşykly çekmeýänlikde ýazgararýardylar. Başga biri kynçylyklardyr özüne düşünilmezliginden müzzerip, yza teserdi, ýöne Bäşim Nuraly beýle pisint adamlardan däldi. Ol kejeşip, özüniňkini dogry etjek bolýardy, gepini gögerdýärdi.
Dogrudanam, Bäşim Nuralynyň surat çekiş usuly iliňden üýtgeşikdi. Onda Gündogaryň miniatýuralarynyň täsiri, sadalyk we haly bezegleriniň äheňi duýulýardy. Sungaty öwreniji Pawel Popowyň pikirine görä, her ýurtda-da Bäşim Nuraly ýlay halkdan çykan nakgaşlar duş gelýär. Germaniýada olaryň döredijiligine „sada ýürekleriň žiwopisi“, Şweýsariýada „ýekşenbe žiwopisi“, Amerikada „sada žiwopis“, Fransiýada „halk žiwopisçileriniň sungaty“ diýilýär.
1930-njy ýylda Aşgabada gaýdyp gelenden soň oňa täzelikde açylan „Türkmenfilm“ kinostudiýasynyň direktory wezipesini teklip edýärler. Täze zatlaryň bary Bäşim Ýusubowiçi edil jadysy bar ýaly özüne çekýärdi. „Ýedi ýürek“ filminde çopanyň keşbini döretmäge artist gerek boldy. Şonda ol: „Artist nämä gerek? Ony çopanyň özünden gowy oýnan bolmaz!“ - diýdi. Şeýdibem ilkinji türkmen artistleriniň biri boldy.
Şondan bir ýyl soň öz göwün bereni –halyçy gyz Amansoltan bilen durmuş gurdy. Ol „Aýalymyň portreti“ eserinde onuň owadanlygyny, ýaşlygyny, iň esasy-da bagtyýar gözlerini şekillendirdi. Gijelerine haly dokaýan Amansoltana garanda Bäşim Ýusubowiçiň köňlünde ýene-de täzelikçi oýandy, ol: „Halyda öňden galan göllere derek gara öýleriň ornuna gurlan kerpiç öýleri ýa-da otlulary çiteňde ne bor?“ --diýip pkir etdi. Amansoltan ýanýoldaşyny goldady, onsoň olar mowzukly haly döretmäge başlap, beýleki halyçy nakgaşlara nusga boldylar.
Bäşim Ýusubowiç zynatly-bezemen geýinmäni halaýardy. Onuň bu häsiýeti UŞIW-iň direktory Aleksandr Wladyçukdan geçen bolaýmasa. Aşgabadyň Bäşim Nuraly adyndaky çagalar çeperçilik mekdebinde gonjy dar, ýokarsy giň jalbarly we aýakgabyň üstünden geýilýän aşagy tasmaly ýyly gonçly bezemen geýnen ilkinji türkmen nakgaşynyň äpet portreti bar. Aslynda birneme hilelije Bäşim öz lybasyna siňňin serederdi. Ol Moskwa gidende telpekdir don geýse, gaýdanda bolsa, eli naşyja hasalyja ýüpek bilen nah gatyşyk dykyz matadan tikilen kostýumly dolanar eken. Ýagny, Moskwada türkmençe, öz ilinde Ýewropa eşikli gezipdir.
Aleksandr Wladyçuguň oýlap tapan rulepedi bilen türgenleriň bir toparynyň Aşgabat-Moskwa welosipedli ýörüşi Bäşim Ýusubowiçe güýçli täsir eden borly. Onuňam täzelik tapasy gelipdir. Birnäçe ýyldan ol Kompozitorlar birleşmesine gyjakdyr dutaryň we taryň garyşmagyndan emele gelen saz guralyny görkezipdir. Emma ol ýerde muňa Bäşim Nuralynyň täze hokgasydyr öýdüp, oňa goldaw bermändirler.
Agyr uruş ýyllary ol häzirki öz adyny göterýän çagalar çeperçilik mekdebinde sapak beripdir, bu ýerdäki muzeýde onuň üýtgeşik zehininden dörän saz gurallary goýlupdyr. Onuň ozalky okuwçylarynyň biri Lýudmila Pawlowna Ulakina: „ Ol daşyndan göräýmäge gazaply mugallymy, biz-gyzlar-a ondan çekinerdigem, ýöne garagol oglanlar onuň sapakdan soň milli eşik geýip, bazara kişmiş satmaga gidýänini bilip, hamala, tötänden Bäşim Ýusubowiçiň söwda edýän ýeriniň golaýyndan geçseler, ol uruş döwründe elýetmez nygmat bolan kişmişden bir gysym berip goýbär eken“—diýip ýatlaýar. Bu hem onuň rehimlidigini we telekeçil oba adamsy bolanlygyny görkezýär.
Bäşim Nuralynyň döredijiligi 1923-nji ýylda Gündogaryň Zarpçy sungat mekdebinde okaýan döwri çeken „Gurban baýramy“ atly eserinden başlanýar. Onda bezemen milli lybasly zenanlaryň ýaşajyk obadaşynyň hiňňillik uçuşyna syn edýän pursady şekillendirilipdir. Surat reňki we çekiliş tilsimi babatda gündogar miniatýurasy ýörelgelrinde çekilipdir. Ýöne ol ýaňy döredijilige başlan nakgaşyň türkmen zenanlaryna garaýşyny görkezýär.
Onuň şondan soňky suratlarynda ýagty reňkler peýda bolýar. Bu babatda onuň „RÝÝE-de“ diýen eserinde bägül desseli mawy reňk giň jaýda ýaş çatynjalar bar. Bäşim Nuraly ýaşlara halany bilen durmuş gurmaga mümkinçilik beren täze döwri mübärekleýär. Bu gaýtlanmajak pursady awtor nepislik bilen beýan edipdir.
Demokratik pikirli nakgaş Gündogar zenanlarynyň azatlgynyna begenjini eserlerinde çeper beýan edipdir. Ol aýratynam „Çopan goşuna gelen bagşy“ atly suratynda aýal bagşynyň keşbini öňe çykarypdyr. Onuň kämil döwri çeken suratlarynda ilkinji eserlerindäki ýaly zenanlar ýüzüni kişi nazaryndan gizlemeýärler-de, özüni erkekler bilen deň duýýarlar.
1947-nji ýylda halkdan çykan nakgaşa „Türkmenistanyň halk nakgaşy“ diýen at dakylýar.
Bu zehinli adamyň durmuşy ykbalyny düýpli özgerden pursatlardan doly: ol bir görseň çopan, soň nakgaş, artist, mugallym, oýlap tapyjy. Ol bütin ömrüne täzeligiň gözlegindedi. Hat-da Bäşim Nuralynyň ajaly-da üýtgeşik boldy—Garagumyň merkezinde, Derweze obasynyň golaýynda onuň döredijilik saparyndan gaýdyp gelýän uçary heläkçilige uçrady.
Bäşim Nuralynyň üýtgeşik mylaýymlygy şeýle güýçli bolansoň türkmen nakgaşlary öz eserlerinde onuň keşbine ýüzlenip, nakgaşyň şahsy we döredijilik özüne çekijiligine düşünjek bolýarlar. Bäşim Nuralynyň iň şowly heýkelleriniň birini Aman Jumaýew döretdi. Aşgabadyň nakgaşyň adyny göterýän çagalar çeperçilik mekdebindäki heýkelinde Bäşim Nuraly eli gyjakly oglanjygňy golundan tutup dur, özi bolsa, geljekki suratlynyň ýordumynyň pikirini edýär...


text:
Täzelikler
18.05.2018
Hormatly Prezidentimiz Gurbanguly Berdimuhamedow agzaçar sadakasyny berdi
Şu gün hormatly Prezidentimiz Gurbanguly Berdimuhamedow paýtagtymyzyň “Halk hakydasy” ýadygärlikler toplumynda ýörite taýýarlanan ýerde mukaddes Oraza aýynyň başlanmagy mynasybetli agzaçar sadakasyny berdi.
18.05.2018
Hormatly Prezidentimiz Gurbanguly Berdimuhamedow dabaraly çärelere gatnaşdy
Şu gün Garaşsyz, Bitarap ýurdumyz milli senenamamyzda şanly seneleriniň birini — Türkmenistanyň Konstitusiýanyň we Türkmenistanyň Döwlet baýdagynyň gününi belledi.
14.05.2018
Hormatly Prezidentimiz Gurbanguly Berdimuhamedow rekordlary gazanmakda nusgadyr
Milli sport we syýahatçylyk institutynda dabaraly maslahat boldy. Ol hormatly Prezidentimiz Gurbanguly Berdimuhamedowyň “Amul — Hazar 2018” halkara awtoralliniň ýakynda geçirilen saýlama
12.05.2018
Hormatly Prezidentimiz “Amul — Hazar 2018” halkara awtorallisiniň saýlama tapgyryna gatnaşdy
Hormatly Prezidentimiz Gurbanguly Berdimuhamedow “Amul — Hazar 2018” halkara awtorallisine diňe bir ak pata bermän, eýsem, özi hem onuň saýlama tapgyrlaryna gatnaşdy, onuň barşynda şol halkara ýaryşa Türkmenistandan gatnaşjak ýygyndy toparlar kesgitlenildi.
07.05.2018
Hormatly Prezidentimiz Gurbanguly Berdimuhamedow Türkmenbaşy Halkara deňiz portuny ulanmaga bermek dabarasyna gatnaşdy
Hormatly Prezidentimiz Gurbanguly Berdimuhamedowyň gatnaşmagynda Hazaryň türkmen kenarynda täze Halkara deňiz porty dabaraly ýagdaýda ulanmaga berildi.
Bu iri möçberli düzümleýin taslama Merkezi Aziýa we Hazar deňzi sebitiniň ähli ýurtlary üçin, hakykatdan-da, strategik ähmiýete eýedir, onuň amala aşyrylmagy biziň döwletlerimizi hyzmatdaşlygyň täze tapgyryna çykarar, olaryň ykdysady gatnaşyklaryň halkara ulgamyna işjeň goşulyşmagyna, üstaşyr gatnawlaryň möhüm merkezi hökmünde Türkmenistanyň ornunyň pugtalanmagyna ýardam eder.


text:
Eýranyň Mehr habarlar gullugynyň beren habaryna görä,şu gün Siriýanyň daşary işler ministriniň orunbasary Faisal Mekdad beren gürrüňlerinde her kim Siriýanyň topragyna el-gatmak niýetde bolsa Sionist režiminiň harby uçarynyň ýagdaýna duçar bolar diýip yglan etdi.
Mekdad şeýle-de Amerikanyň Siriýanyň topragyna garşy el-gatmagynyň garşysynda Eýranyň Damaska berýän goldawlary babatly minnetdarlygyny bildirip Eýran bilen Siriýa milletleriniň hemişelik doganlygyny aýtdy.
Siriýanyň howa güýji geçen şenbe güni bu ýurdyň toprak bitewiligini aýak aşaga salan Sionist režiminiň bir harby we içalylyk uçarny urup ýere gaçyrandyr.


text:
10 Kasım 2015 Salı
Dostluk “Kerweni” Türkmen-Koreý Hyzmatdaşlygynyň Täze Giňişliklerini Açýar
Paýtagtymyzyň “Ýyldyz” myhmanhanasynyň maslahatlar zalynda Merkezi Aziýa ýurtlary bilen hyzmatdaşlygyň çäklerinde Koreýa Respublikasy tarapyndan her ýyl geçirilýän “Kerwen” atly forumyň açylyş dabarasy boldy. Bu çäre Türkmenstanyň Daşary işler ministrliginiň ýardam bermeginde Koreýa Respublikasynyň ýurdumyzdaky ilçihanasy tarapyndan guraldy. 2011-nji ýylda badalga berlen bu toplumlaýyn syýasy we medeni-ykdysady çäre sebitiň ýurtlary bilen hemmetaraplaýyn hyzmatdaşlygy we dostlukly gatnaşyklary ösdürmäge hem-de pugtalandyrmaga gönükdirilendir.
Koreýa Respublikasy tarapyndan Merkezi Aziýa ýurtlary bilen hyzmatdaşlyk etmegiň çäklerinde guralýan şu gezekki forum ýurdumyzda giňden bellenilýän Bitaraplyk we parahatçylyk ýylyna gabatlanyp geçirilýär.
Mälim bolşy ýaly, bu çäräni geçirmek Türkmenistanyň Prezidenti Gurbanguly Berdimuhamedowyň şu ýylyň aprel aýynda Koreýa Respublikasyna döwlet saparynyň çäklerinde geçirilen iki dostlukly ýurduň Baştutanlarynyň duşuşygynda teklip edildi. Şol saparyň netijesinde üstünlikli ösdürilýän uzakmöhletleýin özara hyzmatdaşlyga täze mümkinçilikleri açýan, olara hemmetaraplaýyn itergi berýän resminamalaryň birnäçesine gol çekildi.
Koreýa Respublikasynyň Daşary işler ministrliginiň Ýewropa ýurtlary boýunça edarasynyň baş direktory Pak Çul-miniň ýolbaşçylygynda dostukly ýurduň syýasy we işewür toparlarynyň, ylym hem-de medni – jemgyýetçilik ulgamynyň 80 wekilini özüne jemleýän uly wekiliýet ýurdumyza geldi.
Çäräniň açylyş dabarasynda Koreýa Respublikasynyň Türkmenistandaky Adatdan daşary we Doly ygtyýarly ilçisi jenap Jong Te-in gutlag sözi bilen çykyş etdi. Ol öz çykyşynda Koreýa Respublikasynda durmuş-ykdysady ösüşiň haýran galdyrýan depgini bilen öňe barýan Türkmenistan bilen özara bähbitli hyzmatdaşlyga we dostlukly gatnaşyklary ösdürmäge uly ähmiýet berilýändigini nygtady. Daşary syýasatynda ynsanperwer, işjeň başlangyçlary öňe sürýän Türkmenistan sebitde parahatçylygyň pugtalandyrylmagyna we durnukly ösüşe örän uly goşant goşýar. Şunuň bilen baglylykda, ilçi döwlet Baştutanymyz Gurbanguly Berdimuhamedowyň yklymda ykdysady we medeni gatnaşyklary çuňlaşdyrmaga gönükdirilen “Ýewraziýa başlangyçlary” we “Ýüpek ýoly” taslamalaryna berýän goldawynyň ähmiýetini belledi. Bu bolsa köp babatda Merkezi Aziýada hem-de Aziýa-Ýuwaş umman sebitinde ygtybarly energetika we ulag-aragatnaşyk geçelgelerini döretmäge gönükdirilen Türkmenistan tarapyndan öňe sürülýän halkara başlangyçlaryna gabat gelýär.
Iki ýurduň köpugurly ykdysady hyzmatdaşlygyny mundan beýläk-de pugtalandyrmaga, işewür toparlaryň arasynda ysnyşykly işjeň gatnaşyklary ýola goýmaga, şeýle hem ynsanperwer gatnaşyklary, şol sanda ylmy gatnaşyklary we medeni gymmatlyklar boýunça hyzmatdaşlygy çuňlaşdyrmaga ymtylýandyklaryny nygtamak bilen, ilçi bu çeräniň türkmen we koreý halklarynyň abadanlygyna we gülläp ösmegine niýetlenen maksatlaryny amala aşyrmak üçin nobatdagy gezek itergi berip, täze mümkinçilikleri döretjegine ynam bildirdi.
“Kerweniň” paýtagtymyzda we Türkmenbaşy şäherinde geçiriljek dört günlük maksatnamasy wakalara örän baýdyr.
Şu gün, günüň ikinji ýarymynda Türkmenistanyň Daşary işler ministrliginiň Halkara gatnaşyklar institutynda koreýaly myhmanlar ylmy okuw geçirdiler. Onuň gidişinde professorlar - syýasatşynaslar we ykdysadyýetçiler jemgyýetçilik diplomatiýasyna, milli medeniýetiň hem-de medeni gatnaşyklaryň ösdürilmegine, “Ýewraziýa başlangyçlaryny” amala aşyrmagyň çäklerinde ýurtlaryň arasyndaky hyzmatdaşlyşyň ugurlaryna bagyşlanan işleri bilen çykyş etdiler. Türkmenistanyň hemişelik we oňyn bitaraplygynyň halkara ähmiýetine aýratyn üns berildi, onuň şanly 20 ýyllygy bilen baglanyşykly dürli çäreler diňe bir biziň ýurdumyzda däl-de, dünýäniň köp döwletlerinde, şol sanda Koreýa Respubilkasnyda hem geçirilýär.
Ertir Balkan welaýatynda bilelikdäki senagat ugurly taslamalary durmuşa geçirmäge işjeň gatnaşýan iri koreý kompaniýalyrynyň wekilleri Türkmenbaşy şäherinde täze halkara deňiz portuna we nebiti gaýtadan işleýän zawodlar toplumyna baryp görmegi, şeýle hem polietilen hem-de polipropilen önümçiligi boýunça Gyýanly şäherçesindäki häzirkizaman gazhimiýa toplumynyň gurluşygynyň barşy bilen tanyşmagy göz öňünde tutýarlar, onuň gurluşygyna şu ýylyň aprel aýynda badalga berildi.
Çarşenbe güni wekiliýetiň agzalary “Awaza” Milli syýahatçylyk zolagynda 11-nji noýabrda öz işine başlajak Türkmenistanyň VII halkara maýa goýum maslahatynyň işine gatnaşarlar. Maslahatyň çäklerinde koreý işewürleri türkmen kärdeşleri bilen işewürlik duşuşyklaryny geçirmegi meýilleşdirýärler.
“Kerwen” forumynyň medeni maksatnamasy “Tal” tans toparynyň Magrymguly adyndaky Döwlet sazly-drama teatrynda şu günki çykyşy bilen açyldy. Bu tans topary türkmen tomaşaçylaryna diňe bir koreý halk tanslaryny ýerine ýetirmek bilen däl-de, eýsem “taekwondo” milli göreşiň tilsimleri bilen baýlaşdyrylan tanslary, şeýle hem häzirkizaman breýk-dans tanslary bilen hem meşhurdyr. Ýaş ýerine ýetirijileriň türkmen sahnasyndaky konsertleri 2012-nji ýylda hem gyzgyn garşylanypdy. Häzirki wagtda artistler özleriniň tans çykyşlary bilen koreý gyzlarynyň näzik we çeýe hereketlerini ähli ajaýyplygy bilen açyp görkeýzärler hem-de türkmen tomaşaçylarynyň el çarpyşmalaryna mynasyp bolýarlar.
Kaydol: Kayıt Yorumları (Atom)


text:
Elektronmy ýa-da kagyz kitaplar – eýsem bularyň haýsy birinden okamak amatly?! Megerem, bu köpden bäri dowam edip gelýän mesele bolsa gerek. Elektron kitaplaryň döredilenine köp wagt geçmese-de, gysga wagtda uly meşhurlyga eýe boldy. Çünki olar ýeňil hemem oňaýly. Ýöne kagyz kitaplaryň muşdaklary “janly” kitaplaryň ysyny hiç zat bilen çalşyp bolmaýandygyny tassyklaýarlar. Üstesine-de, awtor elektron kitaplara gol goýup bilmeýär. Onda haýsy birini saýlamaly? Elbetde, saýlamak siziň islegiňize we ynamyňyza bagly.
Ýöne maglumatlary ýadyňda saklamak we okamagyň tizligi boýunça jedelleşip bolmaýar. Alymlaryň pikirine görä, çap edilen tekstler elektrona garanyňda, ýadyňda has gowy galýan eken. Psihologlar maglumatlaryň elektron çeşmeleriniň ähli artykmaçlyklaryna garamazdan, adamzat aňynyň kagyz kitaplary makullaýandygyny öňe sürýärler. Eger-de üns berýän bolsaňyz, öz ýazan zadyňyzy ýadyňyza salmak aňsatdyr. Maglumatlary kagyzyň ýüzünden okamak ony ýadyňda oňat özleşdirmäge we bilimiňi artdyrmaga ýardam edýär. Alymlaryň geçiren barlaglarynda, kagyz kitapdan okaýanlar okan zatlaryny aňynda aýlap, soňra okanlaryny ýaňadandan gaýtalapdyrlar.
Elektronmy ýa-da kagyz kitaplar – eýsem bularyň haýsy birinden okamak amatly?! Megerem, bu köpden bäri dowam edip gelýän mesele bolsa gerek. Elektron kitaplaryň döredilenine köp wagt geçmese-de, gysga wagtda uly meşhurlyga eýe boldy. Çünki olar ýeňil hemem oňaýly. Ýöne kagyz kitaplaryň muşdaklary “janly” kitaplaryň ysyny hiç zat bilen çalşyp bolmaýandygyny tassyklaýarlar. Üstesine-de, awtor elektron kitaplara gol goýup bilmeýär. Onda haýsy birini saýlamaly? Elbetde, saýlamak siziň islegiňize we ynamyňyza bagly.


text:
28 Kasım 2016 Pazartesi
Hasyl Baýramy Mynasybetli Dabaralar
Noýabr aýynyň ahyrky ýekşenbesinde ýurdumyzyň ähli künjeklerinde Hasyl toýuna bagyşlanan dabaralar geçirildi. Asyrlaryň jümmüşinden gözbaş alýan bu ajaýyp baýramçylyk Berkarar döwletimiziň bagtyýarlyk döwründe täze many-mazmuna eýe bolmak bilen, ekerançylaryň yhlasly zähmetine, olaryň Watanymyzyň öňünde bitirýän hyzmatlarynyň halkymyz tarapyndan ykrar edilýändiginiň alamatyna öwrüldi.
Mirasa sarpa goýmak, Watany özgertmek ýylynda hem-de Garaşsyzlygyň 25 ýyllygy bellenilýän ýylynda oba zähmetkeşleri uly üstünliklere eýe boldular. Türkmen pagtaçylary öz üstüne alan borçnamalaryny üstünlikli berjaý etmek bilen, Watan harmanyna 1 million 50 müň tonnadan gowrak “ak altyn” tabşyrdylar. Gallaçylar hem 1 million 600 müň tonnadan gowrak bugdaý ýygnamak bilen öňde goýlan wezipeleri abraý bilen ýerine ýetirdiler. Gök-bakja öndürmek boýunça hem meýilnamalar üstünlikli ýerine ýetirildi.
Baýramçylyk maksatnamasynyň çäklerinde welaýatlarda we etraplarda, şäherlerde we obalarda pagta ýygym möwsüminde tapawutlanan işgärleri sarpalamak dabaralary, şeýle hem şu ýylyň bol hasylyna bagyşlanan bäsleşikler, konsertler, sport we at çapyşyklary hem-de beýleki medeni-köpçülik çäreleri geçirildi.
Ýurdumyzyň ähli künjeklerinde bereketli topragymyzyň bol hasylyna bagyşlanan sergiler we ýarmarkalar guraldy. Asylly däbe görä, paýtagtymyz baýramçylyk dabaralarynyň merkezine öwrüldi, ol çärelere gatnaşmak üçin ýurdumyzyň ähli sebitlerinden öňdebaryjy hojalyklaryň wekilleri, belli ekerançylar ýygnandylar
Düýn Jemgyýetçilik guramalarynyň binalar toplumynda ýurdumyzyň Oba we suw hojalygy ministrligi, Azyk senagaty döwlet birleşigi hem-de Türkmenistanyň Kärdeşler arkalaşyklarynyň Milli merkezi tarapyndan bilelikde guralan hem-de oba hojalyk möwsüminiň jemlerine, obasenagat toplumyny mundan beýläk-de ösdürmek meselelerine bagyşlanan dabaraly çäre geçirildi. Duşuşygyň çäklerinde Kärdeşler arkalaşyklary tarapyndan pagtaçylaryň, kombaýnçylaryň, mehanizatorlaryň hem-de ekerançylaryň arasynda yglan edilen bäsleşikleriň ýeňijileri yglan edildi. Olar hormat hatlary hem-de gymmat bahaly sowgatlar bilen sylaglanyldy.
Şu gün Hasyl baýramy mynasybetli esasy dabaralar Aşgabadyň atçylyk sport toplumynda geçirildi, bu ýerde oba hojalyk pudagynyň hem-de obasenagat topulmynyň gazananlaryna bagyşlanan giň göwrümli sergi guraldy.
Bu ýere hökümet agzalary, degişli ministrlikleriň we pudak edaralarynyň, jemgyýetçilik guramalarynyň, köpçülikleýin habar beriş serişdeleriniň wekilleri, talyp ýaşlar, paýtagtymyzyň ýaşaýjylary we myhmanlary ýygnandylar. Dabara gatnaşyjylary döredijilik toparlary we çagalar toparlary sahnalaşdyrylan çykyşlar hem-de aýdym-sazlar bilen garşyladylar.
Ugurdaş pudak edaralary hem-de kärhanalar tarapyndan guralan sergi dabara gatnaşyjylarda aýratyn täsir galdyrdy. Bu ýerde pagtaçylyk hem-de pagtany gaýtadan işleýän senagatyň, gallaçylyk, maldarçylyk, azyk we dokma senagaty pudaklarynyň önümleriniň nusgalary, naýbaşy tohum görnüşleri, oba hojalyk tehnikasynyň iň täze nusgalary görkezildi.
Sergide pagtany gaýtadan işlemek boýunça ýetilen sepgitlere aýratyn üns berildi. Türkmenistan ýurdumyzyň ekerançylarynyň möhüm oba hojalyk ekini bolan pagtany ösdürip ýetişdirmegiň taryhy ýörelgelerini ösdürýär, bu oba hojalyk ekini häzirki wagtda dünýä bazarynda uly islegden peýdalanýar. Pagta süýümi ýurdumyzyň okgunly ösýän dokma senagatynyň häzirki zaman kärhanalarynyň onlarçasy üçin çig mal bolup hyzmat edýär. Türkmen nah ýüplük önümleri hem-de matalary, trikotaž we jinsi matalary, olardan taýýarlanylýan, dizaýnerlik we tehnologiýa çözgütleri esasynda öndürilýän taýýar önümler dünýä bazarlarynda uly islegden peýdalanýar.
Bu ýerde orta süýümli hem-de aýratyn gymmatly inçe süýümli pagtanyň iň gowy görnüşleriniň nusgalary bilen tanyşmak mümkindir, olaryň her biri türkmen seçgiçi alymlarynyň köp ýyllyk işleriniň jemidir.
Pagtanyň ýüpek ýaly süýümi diňe bir ýüplük, mata ýa-da egin-eşik bolmak bilen çäklenmeýär. Ondan lukmançylyk pamygy, kosmetika serişdeleri, tehniki maksatly önümler taýýarlanylýar. Pagta süýümi şeýle hem gymmatly azyk önümleriniň birnäçesi üçin çig mal bolup hyzmat edýär, olaryň hatarynda ýokumlylygy boýunça aýratyn gymmatly pagta ýagy, şeýle hem pagtadan alynýan bal bolsa bejerijilik häsiýetine eýedir.
Şeýle hem ýurdumyzyň welaýatlary baýramçylyk sergilerini guradylar. Onda “ak altynyň” täze hasylyndan doldurylan horjunlar, şeýle hem bugdaý sümmülleri, tamdyr çörekler, pişmeler, milli tagamlar görkezildi.
Sergide ýurdumyzyň ekerançylarynyň öndürýän oba hojalyk önümleriniň beýleki görnüşleri, dürli oba hojalyk ekinleriniň, şol sanda şalynyň we mekgejöweniň bol hasyl berýän görnüşleriniň tohumlary giňden görkezildi. Bakja önümleriniň, miweleriň we gök önümleriň köpsanly dürli görnüşleri häzirki wagtda ýurdumyzyň söwda merkezlerindäki we bazarlaryndaky bolçulygyň subutnamasyna öwrüldiler.
Bu ýerde häzirki zaman ýyladyşhanalarynyň nusgalary görkezilýär, olarda pomidorlar ýetişdirilýär. Mälim bolşy ýaly, ýyladyşhana hojalyklarynyň giň ulgamynyň döredilmegi ilatymyzy tutuş ýylyň dowamynda gök ekin önümleri bilen üpjün etmegiň binýadyny döredýär, bu bolsa ýurdumyzyň obasenagat toplumyny ösdürmegiň esasy ugurlarynyň biri bolup durýar.
Hormatly Prezidentimiz Gurbanguly Berdimuhamedowyň baştutanlygynda bu pudakda amala aşyrylýan düýpli özgertmeler netijesinde oba ýerlerinde ekerançylaryň netijeli işlemegi üçin zerur şertler döredilýär, häzirki zaman oba hojalyk enjamlary satyn alynýar. Pudagyň düzümlerini döwrebaplaşdyrmak boýunça yzygiderli çäreler geçirilýär. Ekerançylara düýpli ýeňillikler berilýär.
Dabara gatnaşyjylara Galkynyş atly ajaýyp ahalteke bedewiniň görkezilmegi hem-de ýurdumyzyň obasenagat toplumynyň işgärleriniň adyndan milli Liderimiz Gurbanguly Berdimuhamedowa bu bedewiň sowgat berilmegi baýramçylyk çäreleriniň aýratyn tolgundyryjy pursaty boldy.
Baýramçylyk çäreleriniň resmi bölegi Aşgabadyň atçylyk sport toplumynyň baş binasynda geçirildi.
Ýygnananlar hormatly Prezidentimiz Gurbanguly Berdimuhamedowyň ýurdumyzyň oba hojalyk işgärlerine, hasyl ussatlaryna hem-de Garaşsyz Bitarap Türkmenistanyň ähli halkyna iberen Gutlagyny uly üns bilen diňlediler, onda milli Liderimiz bu baýramyň umumymilli derejede geçirilmeginiň çuňňur many-mazmuna eýedigini belledi. Bu baýram halkymyzyň tutanýerli zähmeti bilen döreden baýlygynyň, bereketli topraga bolan söýgüsi esasynda ýetişdirilen bol hasylyň buýsanjyny alamatlandyrýar, onda milletimiziň ruhy gymmatlyklary we ýörelgeleri öz beýanyny tapýar.
Döwlet Baştutanymyz Gutlagynda şeýle hem oba hojalyk pudagynda alnyp barylýan düýpli özgertmeler, oýlanyşykly çözgütler azyk bolçulygynyň döredilmegine, Türkmenistanda ýetişdirilýän ýokary hilli önümleriň eksportunyň möçberleriniň artdyrylmagyna gönükdirilendir diýip belledi. Oba zähmetkeşleri döwlet tarapyndan özleri baradaky alada yhlasly zähmeti, bereketli türkmen topragynda bol hasyly ýetişdirmek hem-de ýurdumyzyň obasenagat toplumynyň ösdürilmegine uly goşant goşmak bilen jogap berýärler.
Baýramçylyk dabarasynyň münberinden şu ýyl has ýokary netije görkezen öňdebaryjy oba hojalyk işgärleriniň atlary yglan edildi. Olara hormatly Prezidentimiziň adyndan gymmat bahaly sowgatlar gowşuryldy.
Baýramçylyk çäresine gatnaşyjylar milli Liderimiz Gurbanguly Berdimuhamedowa iberen Ýüzlenmesinde döwlet Baştutanymyzyň oba zähmetkeşleri hakyndaky aladasy, ekerançylaryň netijeli zähmeti üçin döredilýän şertlere tüýs ýürekden hoşallyklaryny beýan edip, özleriniň täze zähmet ýeňişleri bilen Garaşsyz, Bitarap Türkmenistanyň mundan beýläk-de gülläp ösmegine uly goşant goşjakdyklaryna ynandyrdylar.
Paýtagtymyzyň Atçylyk sport toplumyndaky dabaralar Hasyl toýy mynasybetli guralan at çapyşyklary bilen dowam etdirildi. Çapyşyklaryň ýeňijilerine baýraklar gowşuryldy.
Sungat ussatlarynyň konserti Hasyl toýuna aýratyn öwüşgin çaýdy. Olar öz çykyşlarynda ekerançylarymyzyň asylly zähmetini, ýurdumyzyň we halkymyzyň Berkarar döwletimiziň bagtyýarlyk döwründe ýeten belent sepgitlerini wasp etdiler.
Kaydol: Kayıt Yorumları (Atom)


text:
G20 döwletleriniň maliýe edaralarynyň we merkezi banklarynyň ýolbaşçylarynyň maslahaty indiki ýyl Ýaponiýanyň Fukuoka şäherinde geçiriler. Esasy duşuşyklar 8-9-njy iýunda geçirilip, möhüm meseleler ara alnyp maslahatlaşylar. Bu barada Ýaponiýanyň maliýe ministri Taro Aso habar berdi.
Mundan ozal, Ýaponiýanyň häkimiýeti “Uly ýigrimiligiň” sammitiniň indiki ýylyň iýunynda Osaka şäherinde geçiriljekdigini mälim edipdi. Geçen ýyl bu sammit Germaniýanyň Gamburg şäherinde geçirilipdi.
“Uly ýigrimiligiň” (G20) düzümine Awstraliýa, Argentina, Braziliýa, Beýik Britaniýa, Germaniýa, Hindistan, Indoneziýa, Italiýa, Kanada, Hytaý, Meksika, Russiýa Federasiýasy, Saud Arabystany, ABŞ, Türkiýe, Fransiýa, Günorta Koreýa, Günorta Afrika Respublikasy we Ýaponiýa ýaly ykdysadyýeti has ösen we ösýän ýurtlar girýär. Şeýle hem, bu ýigrimiligiň ýokary derejedäki ýygnaklaryna Ýewropa Bileleşiginiň ýolbaşçylary hem gatnaşýarlar. Bu sammite döwletleriň merkezi banklarynyň ýolbaşçylaryndan başga, dürli halkara guramalarynyň wekilleri, şol sanda, Maliýe durnuklylyk boýunça Geňeşiň, Halkara walýuta gaznasynyň, Bütindünýä söwda guramasynyň, Birleşen Milletler Guramasynyň we Bütindünýä bankynyň wekilleri gatnaşýarlar.
G20 dünýäniň jemi içerki önüminiň 85 göterimini, dünýä söwdasynyň 75 göterimini, şeýle hem dünýäniň ilatynyň üçden iki bölegini emele getirýär. 1999-njy ýylda esaslandyrylan bu Halkara guramasynyň mejlisinde maliýe ministrleri we merkezi banklaryň ýolbaşçylary derejesinde halkara maliýe ulgamyndaky hyzmatdaşlygyň möhüm meseleleri ara alnyp maslahatlaşylýar.
Sammiti geçiriler
G20 döwletleriniň maliýe edaralarynyň we merkezi banklarynyň ýolbaşçylarynyň maslahaty indiki ýyl Ýaponiýanyň Fukuoka şäherinde geçiriler. Esasy duşuşyklar 8-9-njy iýunda geçirilip, möhüm meseleler ara alnyp maslahatlaşylar. Bu barada Ýaponiýanyň maliýe ministri Taro Aso habar berdi.


text:
Şu gün hormatly Prezidentimiz Gurbanguly Berdimuhamedow iş sapary bilen Balkan welaýatyna ugrady.
Türkmenbaşy şäheriniň Halkara howa menzilinde döwlet Baştutanymyzy resmi adamlar garşyladylar.
Hormatly ýaşulular duz-çörek hödür etdiler. Din işgärleri Watanymyzyň gülläp ösmegini we mähriban halkymyzyň abadançylygyny dileg edip, doga okadylar.
Ýaşulular türkmenistanlylaryň hal-ýagdaýyny hem-de durmuş derejesini ýokarlandyrmak baradaky ýadawsyz aladalary üçin döwlet Baştutanymyza tüýs ýürekden hoşallyk bildirip, berk jan saglyk we mähriban Watanymyzyň bähbidine alyp barýan örän uly işlerinde täze ajaýyp üstünlikleri arzuw etdiler. Ýaşulular şeýle hem milli Liderimizi Türkmenbaşy şäherinde ägirt uly täze gurluşyk bolan Halkara deňiz portunyň öňde boljak açylyşy bilen gutlap, bu taryhy wakanyň Watanymyzyň senenamasyna altyn harplar bilen ýazyljakdygyny bellediler.
Hormatly Prezidentimiz Gurbanguly Berdimuhamedow hoşniýetli sözler üçin minnetdarlyk bildirip, Garaşsyz, Bitarap Türkmenistanyň häzirki wagtda diňe bir ýurdumyzyň içinde däl, eýsem, dünýäde iri möçberli taslamalary durmuşa geçirýändigini belledi. Biz “Açyk gapylar” syýasatyny alyp baryp, türkmen milletine mahsus bolan hem-de ata-babalarymyzyň bize goňşular bilen hoşniýetli gatnaşyklary saklamagy wesýet eden parasatly ýörelgelerinden ugur alýarys. Şu ýylyň şygaryny biz “Türkmenistan — Beýik Ýüpek ýolunyň ýüregi” diýip yglan etdik. Biz ulag-üstaşyr ýörelgelerini kemala getirmek üçin ýurdumyzda uly işleri geçirdik — howa menzillerini gurduk, awtomobil ýollaryny we demir ýollary çekýäris. Ol ýollar diňe bir ýurdumyzyň içine däl, eýsem, beýleki doganlyk ýurtlara hem çekildi. Bu bolsa geljekde öz oňyn täsirini ýetirer diýip, döwlet Baştutanymyz aýtdy.
Bu ýerde, Balkan welaýatynda, biz Hazaryň kenarynda halkara ölçeglerine kybap gelýän deňiz portuny gurduk diýip, hormatly Prezidentimiz Gurbanguly Berdimuhamedow sözüni dowam etdi hem-de Hazary parahatçylygyň we abadançylygyň deňzi diýip atlandyrýarys diýip nygtady. Bu dogrudan hem şeýledir diýip, milli Liderimiz aýtdy, çünki bu deňiz porty diňe biziň ýurdumyzyň däl, eýsem, beýleki döwletleriň ykdysady kuwwatynyň pugtalanmagyna hem täsir eder.
Biz ýurdumyzda ýangyç-energetika toplumyny giň möçberde diwersifikasiýalaşdyrmaga girişdik, ähli welaýatlarda maksatnamalary durmuşa geçirýäris. Balkan welaýatyny durmuş-ykdysady taýdan ösdürmegiň maksatnamasyna laýyklykda, bu ýerde medeni ähmiýetli desgalaryň, çagalar baglarynyň, mekdepleriň, hassahanalaryň köp sanlysy gurlar, şu ýyl bolsa Awazada-da täze şypahana ulanmaga berler.
Elbetde, bularyň hemmesi bizi has-da guwandyrýar diýip, döwlet Baştutanymyz aýtdy, ýöne öňde bitirilmeli zerur işler has-da köp. Ýurdumyzy ösdürmäge degişli möhüm meseleleri biz siziň bilen Watanymyzyň Garaşsyzlyk gününiň baýram edilmeginiň öň ýanynda geçirjek Halk maslahatymyzda ara alyp maslahatlaşarys.
“Döwlet adam üçindir!” diýen şygar astynda amala aşyrylýan iri möçberli maksatnamalarymyzyň ählisi mähriban halkymyzyň abadançylygyna we gülläp ösmegine gönükdirilendir diýip, hormatly Prezidentimiz belledi hem-de aksakgallara jemgyýetde agzybirligiň we jebisligiň pugtalandyrylmagyna, aýratyn-da, ösüp gelýän nesli watançylyk ruhunda terbiýelemek işine goşýan goşandy üçin minnetdarlyk bildirdi.
Soňra milli Liderimizi şadyýan çagalar joşgunly goşgulary we aýdymlary bilen mübäreklediler.
Şeýle hem şu ýerde döredijilik toparlaryň çykyşlary boldy. Olar ajaýyp aýdym-sazly kompozisiýany ýerine ýetirdiler, ol küştdepdi tansyna utgaşdy.
Hormatly Prezidentimiz Gurbanguly Berdimuhamedow joşgunly sungaty üçin artistlere minnetdarlyk bildirip, Hazar deňziniň kenaryndaky kabulhanasyna tarap ugrady.
©Seýsmiki Taýdan Durnukly Gurluşygyň Ylmy-Barlag Instituty


text:
Moskwanyň sudy Özbegistanyň raýaty we “Nowsýa gazeta” neşriniň habarçysy Ali Feruzy Orsýetde bikanun işlemekde günäli tapdy we oňa jerime saldy.
Basmanny etrap sudunyň 21-nji noýabrda çykaran kararyna görä Feruz 5000 müň rubl ýagny 85 amerikan dollary möçberinde jerime tölemeli bolar.
Feruz özüniň bigünädigini aýdýar we özüniň “Nowaýa gazeta” neşrinde tölegli işlemändigini we gazetden yzygiderli aýlyk almandygyny aýdýar.
Şeýle-de sud onuň Özbegistana deportasiýa edilmegi hakynda karar çykarypdy, emma kararynyň ýerine ýetirilmegini awgustda Ýewropanyň Adam hukuklary boýunça sudunyň (ECHR) karyndan soň yza tesdiripdi.
ECHR žurnalistiň deportasiýasyny ýatyrmak hakyndaky kararyny adam hukuklaryny goraýjylaryň onuň Özbegistanda tussaglyga we gynamalara sezewar edilmegi barada aladalanma bildirmeginiň yzýany yglan edipdi.
Geçen aýda Moskwanyň sudy immigrasiýa resmileriniň Feruzyň gaçybatalga sorap eden ýüzlenmesini 2015-nji ýylda ret etmegine salgylanyp, žurnalistiň Özbegistanda özüne howp abanýandygy hakyndaky aýdanlaryny subut edip bilmändigini aýtdy.
“Nowaýa Gazeta” neşriniň metbugat wekili Nadezhda Prusenkowa suduň Feruz babatynda çykaran kararyndan şikaýat ediljegini 22-nji noýabrda mälim etdi.
Adam hukuklaryny goraýjy abraýly guramalar Ali Feruzyň deportasiýa edilmezligi ugrunda Kremle çagyryş edýärler.


text:
Her bir diliň leksikasy - söz baýlygy dürli sözlüklerde ýüze çykarylýar. (Olar şol dilde ulanylýan sözleri, sözleriň manysynyň dogry aýdylyşyny we ýazylyşyny, olaryň her-hili çylşyrymly hem çeper manyda ulanylyşyny, bir dilden başga bir dile terjime edilişini öwredýärler). Sözlükler halkyň taryhyny, medeniýetini, dilini, dil baýlygyny, milli aýratynlyklaryny öwrenmekde, birek-birege oňat düşünişmekde örän uly ähmiýete eýedir. Sözlükler örän köp hili bolup, olaryň hemmesinde sözler elipbiý tertibinde ýerleşdirilýär we şol diliň aýratynlyklaryny ýüze çykarýar.
Haýsy-da bolsa bir dildäki ulanylýan sözleriň manysyny düşündirýän, öwredýän, ýazyp beýan edýän sözlüge düşündirişli sözlük diýilýär.
Sözleriň dogry ýazylyşyny görkezýän, öwredýän sözlüge orfografik sözlük diýilýär. Sözleriň dogry aýdylyşyny (şol dilde dogry sözlemegiň normalaryny (kadalaryny) görkezýän, öwredýän sözlüge orfoepik sözlük diýilýär.
ýekelli - bu ýerde adamyň organizmini aňlatmaýar-da, kömekçisiz adamy aňladýar.
Frazeologik aňlatmalar iki we ondan-da artyk sözlerden bolup (olaryň aňladýan manysy ýiti) göçme manylary aňladýar, sözleriň täsirliligini artdyrýar.
ýedi derýanyň suwuny içen - köpbilmiş, mekir adamyny aňladýar.
Frazeologiýa sözler birikmesidir. Bu sözleriň hemmesi birlikde bir many aňladýar.
Dili gysga (aýyply, utançly).
Frazeologik söz birikmeleri dilimiziň baýlaşmagyna oňat serişde bolup hyzmat edýär. Sebäbi birnäçe goşma sözler şu esasda ýüze çykýarlar.
Gelneje - gelin eje, basybalyjy - basyp alyjy.


text:
Ermenistanyň protest lideri Nikol Paşiniýan, häkimiýet başyndaky Respbulikan partiýanyň ony 8-nji maýda premýer-ministri saýlamak boýunça geçiriljek ses berilişikde goldap biljekdigini ýaňzdandan soň, üç hepdeläp dowam edýän protestleri togtatmaga çagyrdy.
13-nji aprelden bäri protestlere ýolbaşçylyk eden oppozisiýa syýasatçysy Paşiniýan Respublikan partiýanyň pozisiýasyndaky üýtgeşmeleri gowy garşylady.
Respublikan partiýanyň lideri Wahram Bagdasariýan 8-nji maýda geçiriljek ses berilişige partiýanyň hiç bir dalaşgäri hödürlemejekdigini we parlamentiň üçden biri tarapyndan hödürlenen islendik kandidaty goldajakdygyny yglan etdi.
Paşiniýan öz gezeginde protestçilere ýüzlenip: “Çagalar, siz ertir mekdepleriňize gidiň. Biz protestleri togtadyp, dynç almaly” diýip, çykyş etdi.
Ermeni kanunçylygyna görä, eger-de parlament ikinji ses berilişikde hem premýer-ministri saýlap bilmese, onda parlament dargadylyp, irki saýlawlar geçiriler.


text:
Türkmenistanyň döwlet energetika instituty
Türkmenistanyň döwlet energetika instituty — İnstitut Türkmenistanyň Ylymlar akademiýasyna baglydyr. Türkmenistanyň Döwlet energetika institutynyň salgysy: Mary ş., Baýram han köçesi, 62; tel.: 5-75-02, 5-75-03.[1]
Mazmuny
Türkmenistanyň döwlet energetjka institutynyň gurluşy[2][üýtget | edit source]
Fakultetlerwe kafedralar[üýtget | edit source]
Energo-tehnologiýasy fakulteti[üýtget | edit source]
- «Elektrocnergetiki ulgamlar» kafedrasy
- «Ýylylyk elektrik stansiýalary» kafedrasy
- «Energetika pudagynyň ykdysadsyýeti» kafedrasy
- «Jemgyýeti öwreniş ylymlary» kafedrasy
- «Umumy fizika, matematika we informatika» kafedrasy
Senagat-tehnologiýasy fakulteti[üýtget | edit source]
- «Mehanika we metallaryň tehnologiýasy» kafedrasy
- «Himiýa we himiýa tehnologiýasy» kafedrasy
- «Tehniki ulgamlaryň awtomatikasy» kafedrasy
Türkmenistanyň döwlet energetika Institutynyň ylmy ugurlary[üýtget | edit source]
- Elektroenergiýanyň öndürilişiniň we ulanyjylai-a paýlanyşynyň balansyny derňemek, onuň tehniki-ykdysady görkezijilerini kosgitlemek.
- Tehniki-ykdysady görkezijileriniň esasynda Türkmenistanyň energetiki setlerini kämilleşdirmekligiň ýollary.
- Işleýän dctallaryň nomenklaturasyny giňeltmek maksady bilen stanoklaryň konsruksiýalaryny kämilleşdirmek. Yerli materiallardan ÝaSS (ýaglaýjy, sowadyjy suwuklyk) almak.
- Garaşsyz, baky Bitarap Türkraenistanyň sosial-ykdysady, syýasy ösüşi we onuň aýratynlyklary.


text:
Dost-Doganlygyň Taryhy
Beýik türk jahankeşdesi Ewliýa Çelebi
Türk we dünýä taryhynda belli bolan iň beýik jahankeşde we iň uly syýahatnama kitabynynyň ýazyjysy, Ewliýa Çelebi 1611–nji ýylyň mart aýynyň 25-nde Yssambylda dünýä inýär. Aňyrsy Kütahýaly bolan ýazyjynyň kakasy Köşk hökümdarlarynyň zergärleriniň ulysy Derwiş Mehmet Zylly Efendi. Ejesi Abaza we soňky ýyllada ýakyn dostlyk gatnaşyklaryny saklan weziri Melek Ahmet Paşanyň hem garyndaşydyr. Ewliýa Çelebiniň eserlerinde özüniň ýatlap geçişi ýaly ata-babasynyň arkasynyň, türkler üçin weli hasap edilen Hoja Ahmet Ýasawa baryp ýetýär.
Ewliýa Çelebi, kakasynyň köşkde sözi geçýän adam bolandygy we şol döwrüň ady belli adamlaryndan biri bolandygy üçin köşkde sapak berýän abraýly mugallymlaryndan sapak alypdyr. Şeýhülislam Hamdi Efendi medresesinde ýedi ýyl okapdyr. Diňe bir dini bilim almak bilen galman saz ugrundan hem bilim alypdyr. Diňe bir din we saz ugrundan sapak almak bilen çäklenmän, gurhany ýatdan okamagy hem öwrenipdir. Soltan Murat IV buýrugy bilen köşkde iki ýyl ýaşapdyr we şol ýerde okuwyna dowam etmek bilen ýazuw we saz ugrundan sapak alypdyr.
Ewliýa Çelebi, zamanasynyň iň oňat ylym we bilimini almak bilen bir wagtyň özünde, öz ýaşan döwri üçin wajyp bolan çet ýurt dillerinden arapça we parsça öwreneninden soňra, kakasynyň goňşysy, zergär Simýondan grek dilini hem öwrenipdir. Az hem bolsa latyn dili boýunça hem sapak alypdyr.
1611-nji 1685-nji ýyllar arasynda, takmynan ýetmiş ýyla ýakyn ömür süren, dünýä taryhyna iň beýik jahankeşde hökmünde geçen we iň uly syýahatnama kitabyny ýazan Ewliýa Çelebi hiç haçan öýlenmändir. Onyň özüniň aýdyşy ýaly sakal we murt göýbermedik, hemme wagt sakal-murty syrylan, edep-ekramly bir asylzada.
Gezmäge höwesjeňligi sebäpli, gezmek için dörän iň ýönekeýje pursaty hem öz bähbidi üçin ulanmaga höwesli bolan Ewliýa Çelebi bütin ömrüni gezmek bilen geçiripdir. Özüniň ýazan “Syýahatnama” eserinde özüniň öwran-öwran gaýtalaýşy ýaly Gretsiýa, Arap we Ajamda, Şwetsiýa, Polşa we Çehoslowakiýada, 7 yklymy we 18 paşalyklara degişli bolan ýerleri 51 ýylyň dowamynda gezipdir. Gezen ähli ýerlerinde 147 dile degişli bolan sözleri toplapdyr.
Hazirki wagtda Ewliýa Çelebiniň Topkapy köş muzeýindäki kitaphanysynda bar bolan we asyl nusgadaky teksti 4.000 sahypadan ybarat bolan 10 jiltlik “Syýahatnama” atly kitabyndan başga hem “Şakanama” atly bir eseriniň bolandygy hakyndaky maglumata gabat gelmek bolýar. Emma, gynançly hem bolsa, häzirki güne çenli şol kitaba ýa-da şol kitabyň ýeri hakynda maglumata gabat gelmeýäris. Bu güne çenli bar bolan we Ewliýa Çelebiniň ömri we döredijiligi hakyndaky maglumatlara esaslanmak bilen biziň bilýän ähli maglumatlarymyz onyň öz dilinden ýa–da öz eli bilen ýazan maglumatlardan ybaratdyr. Ewliýa Çelebi elli bir ýylyň dowamynda gezip geçiren ömründe, yzygiderli, gezen ýerleri we gören zatlary hakynda bellikler görnüşinde ýazgylar ýazyp alypdyr. Ýazyp alan belliklerinde nirelere gidendigini, giden ýerinde nämeler edendigini, nämeler görendigini, kimler bilen duşuşandygyny giňişleýin açyklamalar görnüşinde ýazypdyr. Haýsy senede we nirede ölendigi hakynda takyk maglumatlar tapmak we anyklamak mümkin bolmandyr. Emma, ýalňyzlyk künjeginde, Müsürde, 1685-nji ýyldan soň wepat edendigi çak edilýär.
Ewliýa Çelebiniň syýahatlary, şol syýahatlary mahalynda ýygnan maglumatlary esasynda ýazan “Syýahatnama” atly kitabynyň golýazmalary Topkapy köşk kitaphanasynda saklanýar. Şol golýazmalardan 1-nji we 8-nji jiltleriniň ýazyjynyň öz eli bilen ýazanlary hasap edilýär. Topkapy köşk kitaphanasynda saklanýan Bagdat köşgi bölümi 304-nji bukjada saklanýan 1-nji we 2-nji jiltleri 374 warakdan, 305-nji bukjada saklanýan 3-nji we 4-nji jiltleri 408 warakdan, 307-nji bukjada saklanýan 5-nji jildi 187 warakdan, 308-nji bukjada saklanýan 7-nji we 8-nji jiltleri 383 warakdan we Rewan köşgi 1457 bukjada saklanýan 6-njy jildi bolsa 188 warakdan ybaratdyr. Gynançly bolany bolsa, bu eseriň 9-njy we 10-njy jiltleriniň häzirki günlerde Türkiýede bolmazlygydyr. Ewliýa Çelebi ölenden soňra Müsürden Yssambyla getirilen şeýle gymmatly eseriň 9-njy we 10-njy jiltlerine gaty zeper ýetipdir. Şol döwriň hatdatlary tarapyndan üç nusga görnüşinde köpeldilipdir. Köpeldilen şol üç nusganyň biri Süleýmaniýe kitaphanasynyň Pertew Paşa bölümünde, beýlekisi bolsa Süleýmaniýe kitaphanasynyň Hajy Beşir Aga bölüminde, ýene–de bir nusgasy bolsa Topkapy köşk kitaphanasynyň Bagdat we Rewan köşgi bölümlerinde saklanýar. Bir jildi bolsa Yssambyl uniwersitetiniň kitaphanasynda saklanýar.
„Syýahatnama“, bell' taruhçy Žozef W. Hammer tarapyndan ylym dünýäsinde tanadylýança geçen wagtyň içinde kitaphanalarda saklanypdyr, köpçülige ýetirilmändir. 1843-nji ýylda Müntehabat-y Ewliýa Çelebi (Ewliýa Çelebiden saýlananlar) ady bilen ilkinji gezek onyň eserinden saýlama bölekler çap edilýär. Eser tutuşlygyna 1896-njy ýylda taryhçy we Ikdam gazetiniň eýesi Ahmet Jewdet tarapyndan çap edilmäge başlanýar we 1900-nji ýyla çenli ilkinji alty jildi çap edilýär. Kilisli Ryfat Kardam tarapyndan çapa taýýarlanan 7-nji we 8-nji jiltleri bolsa 1928-nji ýylda Türk taryh geňeşi tarapyndan, 9-njy we 10-njy jiltleri bolsa 1932-nji we 1938-nji ýyllarda Magaryf ministrligi tarapyndan çap edilýär.


text:
TM HYZMAT BILMELI
DEGIŞMELER DÜNÝÄSI
Sahypa 1 ( 1 - 10 )
1.Mugallym: Şu günki temamyz kömür turşy gazy. Kömür turşy gazy näme? Okuwçylar: Kömür turşy gazy şu günki temamyz.
2.- Salam, gynanjymy kabul et!
- Düşünmedim?!
- Meniň aýalym dublýonka aldy.
- Meniň näme dahylym bar?
- Ertir seniň aýalyňyň ýanyna myhmançylyga barýar.
3.- Siziň sygyryňyz çilim çekenok gerek?
- ýok
- Onda siziň kepbäňiz ýanýar.
4.- Ezizim nirde sen?
- Awtobusa garaşýan
- Çaltrak geläýdä
- Bor, çaltrak garaşaýaryn.
5.Aýaly ärine:
- Görýäňmi şu suratdaky adamy?
- Hawa.
- Ony öýlän 6-da çagalar bagyndan alyp gaýdarsyň.
6."Söýgüň üçin göreşmeli" diýdide, ähli suratlaryny likelap başlady.
7.Iş tapyp, şahsy durmuşyňy ýola salamana hemişe ýetişersiň, a piwnuşka bolsa 3 sagatdan ýapylýar.
8. Bu gün meniň dostumyň doglan güni. Ol içenok, çekenok, pully kartada oýnanok we aýalynada ikilik edenok.
Hudaý bilýär doglan güni nädip geçireris.
9.- Maňa iki bulgur arak guýuň!
- Gyzjagaz! Bu ýer mekdep naharhanasy!
- Waý bagyşlaň, pikire batypdyryn. Iki stakan kompot beriň.
10.Eger-de sen ýykylsaň, men hemişe sen bilen.
©aswalt


text:
Soňky ýyllaryň meşhur bolan internet söwda merkezi aliexpress.com’dan söwda etmek.
Ilki etmeli işiňiz bir hasap açmaly. Hasap açmak gaty aňsat beýleki saýtlara registrasiýa bolşumyz ýaly meňzeşdir.
Aşakdakylar esasy ädimlerdir, üns beriň.
Haryt saýlamak– Haryt saýlan wagtyň bahasyna, harydyň teswirlerine serediň. Alan kişiler nähili baha beripdirler ol wajypdyr. Haryt satyn alanyňyzda hiç hili howlukmaň, Bir harydy köpräk gözlediň serediň. Belki has gowsyny tapjaksyňyz.
Satyjy saýlamak-Haýsy dükandan haryt aljak bolsaňyz hökmany suratda dükana berilen bahalara serediň 90 – 95 derejesi bar bolsa onda arkaýynlyk bilen söwda edip bilersiňiz.
Töleg görnüşini saýlamak– Töleg görnüşünde dükanyň töleg görnüşlerine serediň arasynda PAYPAL barmy onda ynamlydyr. Çünki Paypaldan söwda etseňiz harydyňyz gelmese pulyňyzy aňsatlyk bilen yzyna alyp bilersiňiz. Paýpal hasabyňyz ýok bolsa Wisa kary maslahat berip bilerin. Ol hem ýok bolsa Webmoney gapjygy bilen haryt satyn alyp bilersiň. (Indiki temalarda Webmoneý gapjygyny nähili açmalydygyny bilelikde öwreneris)
Poçta görnüşleri– Poçtalaryň her dürli görnüşleri bardyr, Free Shopping bu harydyňyzy mugt getirip 30-60 gün aralygynda getirýändir. EMS-poçta bu firma siziň harydyňyzy 5-10 gün aralagynda getirip 37$ alýandyr. Eger sabyrly bolsaň Free shopping maslahat berýärin. Oňa berjek 37$ bolsa başga harytlary alarsyň! 🙂 Eger harydyňy has tiz alasyň gelýän bolsa DHL firmasy bar ol siziň harydyňyzy 4-7 gün aralagynda size ýetirýär. Tölegi bolsa 60$
Harydyňyz gelenden soňra siziň email salgylyňyza link geler ol ýere girip harydymy aldym diýip razylygyňy bermeli.
Eger harydyňyz gelmese onda harydymy almadym diýen ýere baryp şikaýat edip bilersiňiz.
Bellik daşary ýurt söwda saýtlaryndan Telefon almajak boluň, çünki ýolda galyp biler!
6,236 gezek okaldy


text:
Aşgabat şäheriniň awtobuslarynyň elektron ýol töleglerini ýola goýmak
Nagt däl hasaplaşyklary ýaýbaňlandyrmak we kämilleşdirmek maksady bilen, “Senagat” Paýdarlar täjirçilik banky Türkmenistanyň Awtomobil ulaglary ministrliginiň buýurmasy esasynda çykarylan ýol kartlaryň üsti bilen Aşgabat şäheriniň awtobuslarynyň ýol töleglerini...
Türkmenistanyň Ministrler Kabinetiniň mejlisi
25.05.2018
Aşgabat, 2018-nji ýylyň maý aýynyň 25-i (TDH). Şu gün hormatly Prezidentimiz Gurbanguly Berdimuhamedow göni aragatnaşyk arkaly Ministrler Kabinetiniň nobatdaky mejlisini geçirdi. Onuň gün tertibine Prezident maksatnamasyny, ýurdumyzy durmuş-ykdysady taýdan ösdürmegiň maksatnamalaryny...
Türkmenistanyň Ministrler Kabinetiniň giňişleýin ýörite mejlisi
22.05.2018
Aşgabat, 2018-nji ýylyň maý aýynyň 22-i (TDH). Şu gün hormatly Prezidentimiz Gurbanguly Berdimuhamedow paýtagtymyzdaky Olimpiýa şäherçesinde Hökümetiň ýurdumyzda sporty ösdürmäge bagyşlanan giňişleýin ýörite mejlisini geçirdi. Onuň gün tertibine şu ýyl geçiriljek has...
Ministrler Kabinetiniň we Döwlet howpsuzlyk geňeşiniň bilelikdäki mejlisi
17.05.2018
Aşgabat, 2018-nji ýylyň maý aýynyň 17-si (TDH). Şu gün hormatly Prezidentimiz Gurbanguly Berdimuhamedow Ministrler Kabinetiniň we Döwlet howpsuzlyk geňeşiniň bilelikdäki mejlisini geçirdi. Onda Prezident maksatnamasynyň ýerine ýetirilişine, ýurdumyzy durmuş-...
Türkmenistanyň Ministrler Kabinetiniň mejlisi
11.05.2018
Aşgabat, 2018-nji ýylyň maý aýynyň 11-y (TDH). Hormatly Prezidentimiz Gurbanguly Berdimuhamedow Ministrler Kabinetiniň nobatdaky mejlisini geçirdi. Onda ýurdumyzy durmuş-ykdysady taýdan ösdürmek boýunça Prezident maksatnamasynyň ýerine ýetirilişine we döwletimiziň halkyň abadançylygynyň...
Türkmenistanyň Ministrler Kabinetiniň mejlisi
04.05.2018
Aşgabat, 2018-nji ýylyň maý aýynyň 4-y (TDH). Şu gün hormatly Prezidentimiz Gurbanguly Berdimuhamedow Ministrler Kabinetiniň nobatdaky mejlisini geçirdi. Onda milli ykdysadyýetimiziň pudaklarynda şu ýylyň dört aýynda alnyp barlan işleriň jemlerine, halkymyzyň abadançylygynyň üpjün...
Hormatly Prezidentimiz Gurbanguly Berdimuhamedow Türkmenbaşy Halkara deňiz portuny ulanmaga bermek dabarasyna gatnaşdy
02.05.2018
Awaza, 2018-nji ýylyň maý aýynyň 2-i (TDH). Hormatly Prezidentimiz Gurbanguly Berdimuhamedowyň gatnaşmagynda Hazaryň türkmen kenarynda täze Halkara deňiz porty dabaraly ýagdaýda ulanmaga berildi.
Bu iri möçberli...
Türkmenistanyň Ministrler Kabinetiniň göçme mejlisi
01.05.2018
Awaza, 2018-nji ýylyň maý aýynyň 1-y (TDH). Şu gün Türkmenistanyň Prezidenti Gurbanguly Berdimuhamedow Balkan welaýatyna iş saparynyň çäklerinde Ministrler Kabinetiniň nobatdan daşary göçme mejlisini geçirdi, onda Prezident maksatna...
Türkmenistanyň Prezidenti Türkmen bedewiniň milli baýramy mynasybetli dabaralara gatnaşdy
29.04.2018
Aşgabat, 2018-nji ýylyň aprel aýynyň 29-y (TDH). Türkmenistanda Türkmen bedewiniň milli baýramy giňden bellenildi, şanly baýramyň hormatyna şu gün Halkara ahalteke atçylyk sport toplumynda esasy wakalar ýaýbaňlandy.
Şu günler paýtagtymyza...
Türkmenistanyň Ministrler Kabinetiniň we Döwlet howpsuzlyk geňeşiniň bilelikdäki mejlisi
27.04.2018
Aşgabat, 2018-nji ýylyň aprel aýynyň 27-i (TDH). Şu gün hormatly Prezidentimiz Gurbanguly Berdimuhamedow Ministrler Kabinetiniň we Döwlet howpsuzlyk geňeşiniň bilelikdäki mejlisini geçirdi. Onda Prezident maksatnamasynyň, ýurdumyzy durmuş we...


text:
“Maňa maglumat beren Daşoguz şäheriniň Ýol gözegçilik gullugynyň bir inspektory öňi 77-lik bilen başlanýan döwlet belgileriniň, mundan beýläk, diňe “Arkadagyň” ýakyn töwereginiň awtoulaglaryna dakylmaly edilendigini aýtdy” diýip, Azatlygyň Daşoguz welaýatyndaky çeşmesi Polisiýanyň ýol gözegçilik gullugynyň bir işgäriniň sözlerine salgylanyp, 11-nji maýda habar berdi.
Ol ýetiren maglumatynda öňi 77-lik bilen başlanýan döwlet belgileriniň şu hepdäniň dowamynda ýurduň demirgazyk welaýatynyň çägindäki ulaglardan doly ýygnamak çäreleriniň güýçli depginde alnyp barylýandygyny aýtdy.
“Biziň welaýat merkezimizde Polisiýanyň Ýol gözegçilik gullugy bir hepde bäri [bu ugurda] 24 sagatlap dynç alman işleýärler” diýip, çeşme sözüniň üstüni ýetirdi.
Düýn, 10-njy maýda aşgabatly synçy Amanmyrat Bugaýew Balkan welaýatynyň Serdar etrabynda-da awtoulaglarda öňi 77-lik bilen başlanýan döwlet belgileriniň ýygnalýandygyny habar beripdi.
“Balkan welaýatynyň Serdar etrabynda döwlet belgisi, ýagny maşynyň öňi 77-lik san bilen başlanýan bolsa, gabat gelen ýerde köçe-ýol hereketi gullugynyň inspektorlary şol awtoulaglary saklaýarlar hem-de şolaryň döwlet belgisini, nomerini aýyrmagy talap edip, belgini özleri alyp gidýärler hem-de ýene-de 2-3 günden etrap polisiýasynyň köçe-ýol hereketi gullugyna barmalydyklaryny, şol ýerde olara täze nomeriň beriljekdigini aýdýarlar” diýip, Bugaýew düýn habar berdi.
Şeýle-de, ol welaýatyň ähli etraplarynda öňi 77-lik bilen başlanýan ulaglaryň täze belgi bilen üpjün edilýänçäler jerime duralgalarynda saklanýandygyny belläp geçdi.
Türkmenistanyň döwlet eýeçiligindäki habar serişdelerinde ulaglardaky 77-lik belgi babatda öňe sürülýän çäklendirmeler agzalmaýar. Ýurduň resmileri-de bu gadagançylygy ne tassyklap, ne-de inkär edip çykyş edýärler.
Täzelikde güýje girip başlan bu biresmi çäklendirmäniň mümkin bolan sebäpleri barada Ýol gözegçilik gullugynyň bir işgäriniň sözlerine salgylanyp, gürrüňe dowam eden çeşme: “Golaýda arkadagyň ýakyn töwereginden birini welaýatlarda awtoinspektor saklapdyr. Şol sebäpden Polisiýanyň Ýol gözegçilik gullugynyň işgärleri olary [mundan beýläk] ýalňyşyp saklamaz ýaly, prezidentiň diňe ýakyn töweregi öňi 77-lik döwlet belgili awtoulaglarda ýöremeli edilipdir” diýip, sözüne goşdy.
Türkmenistanda ilatyň hususy awtoulaglary bilen bagly girizilýän çäklendirmeleriň depgini we görnüşi soňky ýyllarda güýçlendi.
Ulaglaryň reňki bilen bagly gadagançylyklaryň hronologiýasyna gysgaça ser salynanda, 2014-nji ýylyň sentýabr aýynda Aşgabat şäherinde hereket edýän awtoulaglarda gara diskleriň gadagan edilmegi bilen badalga berlen bu çäklendirme çäreleri, soňy bilen 2015-nji ýylda gara we garaňky reňkli awtoulaglaryň ýurda getirilmegine girizilýän gadagançylyklar bilen dowam etdi.
Soňra bu çäklendirmeler has-da çynyrgady we häkimiýetler tarapyndan 2017-nji ýylyň dekabr aýynda ýurduň paýtagtynda hereket edýän gara reňkli awtoulaglaryň ak reňke boýadylmagy talap edilip, ýylyň çalyşmagy bilen bu şertler has-da güýjedi. 2018-nji ýylyň dowamynda ulaglaryň reňkleri bilen bagly gadagançylyklar dogrusynda Azatlyk Radiosyna Türkmenistanyň dürli künjeklerinden habarlaryň gelip gowuşmagy dowam etdi. Awtoulag eýelerinden edilýän talaplaryň güýjemegi bilen, ýerli ýaşaýjylar ulaglarynyň reňklerini aga boýatmakda dürli kynçylyklara, şol sanda goşmaça çykdajylara sezewar boldular.
Galyberse-de, Türkmenistanda ulaglaryň reňki boýunça girizilýän çäklendirmeler ýeri gelende halkara metbugatda-da agzalyp geçildi.
Ýöne, türkmen metbugatynda awtoulaglaryň reňkleri, şol sanda 77-lik döwlet belgileri barada öňe sürülýän maglumatlar boýunça dil ýarylmaýar.
Azatlyk Radiosynyň birnäçe ýerli çeşmesiniň aýtmagyna görä, prezident G. Berdimuhamedowyň 7-lik sany ýa-da belgisini halaýar. Berdimuhamedow öz gatnaşýan sport çärelerinde 7-lik belgili awotulaglara münýär, ýurtda geçirilen käbir dabaralaryň senesi we wagty 7-lik belgisine gabat getirilýär.


text:
Türkmenistanyň Oba-hojalyk ministrligine bahasy 300 million ruble, ýagny 4,8 million amerikan dollaryna barabar ýük gowşurylmady. Bu oba-hojalyk ýüki Orsýetiň Sankt-Peterburg şäherinden geçirilende ýitirim boldy diýip, rus media serişdeleri habar berýärler.
Orsýetiň 78.ru neşiriniň maglumatyna görä, Türkmenistana gowşurylmaly ýüküň arasynda Niderlandlaryň “Royal IHC” kompaniýasy tarapyndan öndürilen ýergazyjy tehnikalar bar.
“Deslapky maglumata görä, türkmen ýüküniň transport edilmegini üç kompaniýa öz üstüne alypdyr. LLC "Mobile-Tech-Service" kompaniýasy ýüki Ýaroslawda kabul edip. resmileşdiripdir. “JSC Petrolesport” kompaniýasy hem ýüki ýükläpdir. Ýöne bu ýük gümrüge barmandyr” diýip, “CA News” neşiriniň habarynda bellenilýär.
Azatlyk Radiosyna häzirlikçe bu maglumaty Türkmenistanyň Oba-hojalyk ministrligine ýa-da Orsýetdäki türkmen ilçihanasyna tassyklatmak ýa-da inkär etdirmek başartmady.


text:
Türkmenistanda hojalyk önümleriniň sergisi açyldy. Türkmenistanyň Söwda-senagat öýi tarapyndan halkara çäresi hökmünde ýylda geçirýän bu çäresi 2-nji maýda Aşgabatda öz işine başlady.
Serginiň ýurtda milli önümçilik arkaly importyň öwezini dolmak şeýle-de eksporta gönükdirilen önümleri öndürmek boýunça geçirilýän çäreleriň netijesini görkezýändigi resmi maglumatlarda aýdyldy we bu ugurdan ýurtda onlarça kärhananyň üstünlikli işleýändigi habar berildi.
Sergide esasan mebel, öý-hojalyk tehnikasy, elektron harytlar, kompýuter ýaly harytlar ýerleşdirildi. Türkmenistanyň özünde öndürilen harytlaryň arasynda dokma senagat önümeri, şeýle-de milli sungatçylyk önümleri köpçülige hödürlendi.
Mart aýynda türkmen ýolbaşçylary daşary ýurtlardan getirilýän harytlaryň möçberini azaldyp, onuň ýerine içerki önümçiligi ösdürmek maksatnamasynyň çäginde ýurtda öý-hojalyk tehnikasyny öndürmegi planlaşdyrýandygyny mälim edipdi.
Aşgabatda geçirilýän hojalyk önümleriniň sergisi 4-nji maýa çenli dowam eder.


text:
Gyrgyzlaryň ak balynyň Ýaponiýanyň söwda nokatlarynda peýda bolandygy barada Gyrgyz Respublikasynyň Söwda-senagat palatasynda habar berildi.
“Gyrgyzlaryň ak baly Ýaponiýanyň “Seijo Ishii” we “Qieen’s Isetan” ady bilen belli bolan söwda nokatlarynda satuwa çykaryldy. Bu önümi Gyrgyz Respublikasynyň Söwda-senagat palatasynyň agzasy bolan “Дары Тянь-Шаня” kompaniýasy Ýaponiýa ugradýar” diýip, Gyrgyz Respublikasynyň Söwda-senagat palatasynda habar berilýär.
Bu kompaniýanyň iki ýyl mundan ozal Gyrgyz Respublikasynyň Söwda-senagat palatasynyň ýardam etmeginde “Foodex Japan” atly halkara sergisine gatnaşandygyny ýatlatmak gerek.
Şol halkara sergisinde Günüň dogýan ýurduna ak baly eksport etmek boýunça şertnama baglaşylypdyr.
“Seijo Ishii” we “Qieen’s Isetan” söwda nokatlarynyň müşderileriniň girdejisiniň esasan orta we ýokary bolan adamlardygyny bellemek gerek.
Materialy "www.kyrtag.kg " saýtynyň maglumatlary esasynda taýýarlan Goçmyrat ORAZBERDIÝEW, žurnalist


text:
“Başikadaky türk esgerler Mosul DAIŞ-den saplanýança çenli ol ýerde bolar”
Fikri Yşyk Kyrykkalede metbugat işgärleriniň soraglaryna jogap berdi
Türkiýäniň Goranmak ministri Fikri Yşyk türk esgerleriniň Yragyň Mosul şäheriniň terror guramasy DAIŞ-den saplanýança çenli Başika bazasynda galjakdygyny belläp: “Sebitiň ähli ýeri DAIŞ-den saplananyndan soň, Türkiýe we Yrak Başik bazasy barada gepleşikler geçirer” diýdi.
Fikri Yşyk Kyrykkalede metbugat işgärleriniň soraglaryna jogap berdi.
Fikri Yşyk: “Mosulyň DAIŞ-den saplanmagy Yrak ýaly Türkiýe üçin hem wajyp. Başikada türk esgerleriniň bolmagy örän möhüm. Häzirki wagta çenli terror guramasy DAIŞ-e agza 700 terrorçy täsirsiz ýagdaýa getirildi” diýdi.
Ministr Yşyk sebitiň terrorçylardan saplananyndan soň yrakly resmiler bilen Başika bazasy babatynda ýaňadandan gepleşikleriň geçiriljekdigini habar berdi.
Geçen hepdäniň ahyrynda Yraga sapar guran Premýer ministr Binali Ýyldyrym hem türk esgerleriniň Başikadaky barlygyny dowam etdirjekdigini mälim edipdi.


text:
Merýemiň gabanjaňlygy we onuň netijesi
Merýem ýaş gyz özüni parasatly görkezýär. Ol Hudaýyň halkynyň halas edilmeginde wajyp rol oýnady.
Merýem Musanyň janyny halas etdi. Ol onuň uly aýal doganydy. Haçanda Hudaý ysraýyllary müsürlilerden halas eden-de, Merýem halky muny aýdym-saz, tans bilen bellemekde baştutanlyk edipdi. Ol Hudaýy beýik işleri üçin alkyşlapdy.
Indi bolsa Merýem dogany bilen Harun bilen Musa gabanjaňlyk edip otyrdy. Şeýle hem “Harun bilen Merýem Musany hebeşistanly aýala öýlenendigi üçin ýazgardylar.Olar: «Reb diňe bir Musa bilen gepleşmän, biziň bilenem gepleşdi ahyryn» diýdiler. Reb olaryň bu diýenlerini eşitdi. 3 Musa juda kiçigöwünli adamdy, beýle adam ýer ýüzünde başga ýokdy. 4 Birdenkä Reb Musa, Haruna we Merýeme: «Üçiňizem Maňa ýüz tutulýan çadyra geliň» diýdi. Onsoň olaryň üçüsi-de ol ýere gitdiler. 5 Reb bulut sütüni görnüşinde aşak indi we çadyryň girelgesinde durup, Harun bilen Merýemi çagyrdy. Olar öňe çykdylar. 6 Reb olara şeýle diýdi: «Meniň sözlerime gulak salyň: “Eger araňyzda pygamberler bar bolsa, Men — Reb görnüşlerde Özümi aýan edip, Olar bilen düýşde gepleşýärin. Ýöne gulum Musa bilen beýle däldir, Ol tutuş halkymyň sadyk ýolbaşçysydyr. 8 Men onuň bilen syrly däl-de, açyk, ýüzbe-ýüz gepleşýärin. Hatda ol Men Rebbiň keşbini-de görýär. Siz näme üçin gulum Musanyň ýüzüne gelmäge gorkmadyňyz?”» 9 Olara garşy Rebbiň gahar-gazaby tutaşdy we Reb ol ýerden gitdi. 10 Bulut çadyryň depesinden syrylanda, Merýem deri keseline uçrap, ak gar ýaly pis açdy.” (Sanlar 12:1-10). Onsoň Musa Rebbe perýat edip: «Eý Hudaýym, oňa şypa ber» diýip ýalbardy (13). Goý, ol ýedi günläp düşelgäniň daşynda bolsun. Ol soňra ýene düşelgä girip biler» diýip jogap berdi. 15 Şeýdip, Merýem ýedi günläp düşelgäniň daşynda saklanyldy.” Onsoň Merýem gutuldy we düşelgä dolanyp geldi. Ol ynamda güýçli bolan aýal. Ýaş gyzka, jigisi Musany halas etdi. Ol pygamber aýal, Hudaýyň halkyny ruhlandyryp, Hudaýy alkyşlamakda olara baştutanlyk etdi. Ine, şonda-da biz bu ýerde onuň ynamda berk bolsa-da, islendik ynsan ýaly, Hudaýa garşy günä edýändigini görýäris. Şeýtanyň ýoluna düşýär we günäsi üçin jeza alýar.
Hudaýa garşy günä edenimizde näme bolýar? Jeza çekýäris!
Merýemiň günäsi nämedi? Ol Musanyň Hudaý bilen ýakyn gatnaşygyna gabanjaňlyk etdi.
Ine, gabanjaňlyk nämä getirýär? Merýem Musada kemçilik tapmak bahanasyny gözledi we ýazgarmak isledi. Ol hiç zat tapman, onuň keseki milletden bolan aýaly barada arz/zeýrenç edýär. Bu esasy problema däldi. Esasy problema gabanjaňlykdy. Kabyl gabanjaňlyk zerarly inisi Abyly öldürdi. Gabanjaňlyk gaty howply zat durmuş üçin. Bu edil rak keseli ýaly. Adamy heläk edýär. Şonuň üçin ondan gaçmaly. Siz-de ýürekleriňizi barlap görüň, belki sizde hem gabanjaňlyk bardyr. Ondan azat boluň tiz! Siz hem Musa ýaly özüňize garşy erbetlik edýänleri bagyşlaň, ýogsam bu sizi heläk eder. Musa Hudaýdan Merýemi deri keselinden gutultmagyny soraýar. Ol nähili mähirli adam. Gabanjaňly şeýtandan, Hudaýdan däl. Bu Hudaýy närazy edýär.
Näme üçin bu olaryň düşelgesinde gaty uly günä boldy? Olar Hudaýyň üstlerinden bellän liderini sorag etdiler, Hudaýy sorag etdiler, buda halkyň arasynda bölünişik döretdi. Halka erbet görelde boldy. Biziň günälerimiz beýlekilere uly täsir edýär.
Merýemiň mysaly bize günä, Hudaýyň jezasy we ötünç barada näme öwredýär? Biziň günälerimiz Hudaýyň nazaryndan sypmaýar. Günä jeza çekýär, ýöne Hudaýdan ötünç sorap, onuň bagyşlamagyny sorasak, Hudaý günämizi bagyşlaýar. Ol merhemetlidir! Yahýa 1:9: “Günälerimizi boýun alsak, Ol ynamdar, adyldyr. Günälerimizi öter, bizi her hili ýamanlykdan arassalar.” Ýöne günämiz geçilse-de, biz günäň netijesini çekýäris, bahasyny töleýäris.
Edil Hudaýyň Merýemi bagyşlaýşy ýaly, Ol sizi hem bagyşlamaga taýýar. Hudaý biziň günälerimize jeza berýände bolsa, ol sabyrsyzlyk bilen biziň toba etmegimize garaşýar we günämizi ötüp, bizi Öz patyşalygyna kabul edýär. Biz täzeden Hudaý bilen päk, täze, bagyşlanan gatnaşyga girýäris. Zebur 102:1-2: “Eý janym, Rebbe alkyş aýt, eý özenim, Onuň mukaddes adyna alkyş oka. 2 Eý janym, Rebbe alkyş aýt, onuň ähli ýagşylyklaryny unutma.” Mika 7:18: “Ýazygyny bagyşlap, günäsini geçýän başga Hudaý barmyka?”
Şu hepde kalbyňyzy barlap, Hudaýyň ýüregini eşitmek üçin biraz wagt tapyň. Hudaý size birzat görkezse, toba ediň. Soňra Oňa sizi günäňizden halas edeni üçin alkyş aýdyň. Hudaý sizi ýalkasyn!


text:
Ankarada Ýapyk binalarda we söweş sungatý boýunça V Aziýa oýunlary barada maslahat geçirildi
Ýapyk binalarda we söweş sungaty boýunça V Aziýa Oýunlary
2017-nji ýylyň iýun aýynyň 10-da Ankara şäherinde Türkmenistanyň Türkiýe Respublikasyndaky ılçihanasy we Türkiýe Respublikasynyň Ýaşlar we sport ministrligi bilen bilelikde Ýapyk binalarda we söweş sungatý boýunça V Aziýa oýunlaryna görülýän taýarlyklar barada maslahat geçirildi
Maslahata Türkmenistanyň Döwlet sport komitetiniň başlygynyň orunbasary Maksat Nasyrow, Türkiýe Respublikasynyň Ýaşlar we sport ministriniň orunbasary Abdurrahim Boýnukalyn, halk deputatlary, dürli ýurtlaryň Ankarada işleýän ilçileri, Türkiýe-Türkmenistan Mejlisara Dostluk Toparynyň ýolbaşçysy Metin Gündogdy, jemgyýetçilik guramalaryny wekilleri, Ankarada okaýan Türkmenistanly talyplar we beýleki myhmanlar gatnaşdylar.
Maslahaty açan Türkmenistanyň Türkiýe Respublikasyndaky Adatdan daşary we Doly ygtyýarly ilçisi Işanguly Amanlyýew, Türkmenistanyň V Aziýa oýunlaryna görülýän taýarlyklar barada giňişleýin maglumat berdi.
Türkmenistanyň Prezidenti Gurbanguly Berdimuhamedowyň parasatly başlangyçlary netijesinde halkyň sporta we beden terbiýesine bolan gyzyklanmasynyň günsaýyn artýandygyny, şäherlerde, etraplarda we obalarda sport desgalarynyň gurlup, ulanmaga berilendigini aýdan I. Amanlyýew, ýurtda V Aziýa oýunlary üçin ähli taýarlyklaryň görülendigini, döwrebap we täze tehnologiýalar bilen üpjün edilen desgalaryň synagdan geçirilendigini aýtdy.
I Amanlyýew Prezident Gurbanguly Berdimuhamedowyň strategik öňden görüjiligi bilen durmuşa geçirilýän işleriň netijesinde Türkmenistanyň halkara derejesindäki sport çärelerine ýer eýeçiligini edip, dünýäde öz mynasyp ornuny eýeländigine ünsleri çekdi.
Soň çykyş eden Türkmenistanyň Döwlet sport komitetiniň başlygynyň orunbasary Maksat Nasyrow hem Türkmenistanyň, onuň Prezidenti Gurbanguly Berdimuhamedowyň alyp barýan syýasaty netijesinde ähli ugurlar bilen bilelikde sport we beden terbiýesi boýunça uly üstünlikleriň edilendigini, V Aziýa oýunlaryny Merkezi Aziýada geçirjek ilkinji ýurduň Türkmenistan bolmagynyň hem onuň aýdyň subutnamasy bolup durýandygyny aýtdy.
Maksat Nasyrow çykyşynda V Aziýa oýunlary, oňa görülen taýarlyklar, gatnaşyjy ýurtlar, bäsleşikleriň görnüşleri barada-da giňişleýin maglumat berdi.
Türkiýe Respublikasynyň Ýaşlar we sport ministriniň orunbasary Abdurrahim Boýnukalyn bolsa dosganlyk Türkmenistanda geçiriljek halkara derejesindäki sport çäresiniň tanyşdyrlyş maslahatyny bilelikde geçirmegiň özlerini diýseň buýsandyrýandygyny nygtap, Türkiýäniň sportda gazanan üstünlikleri we durmuşa geçirilýän işler barada maglumat berdi.
Türkiýe Respublikasynyň Ýaşlar we sport ministriniň orunbasary Abdurrahim Boýnukalyn doganlyk ýurt Türkmenistanda geçiriljek V Aziýa oýunlaryna Türkiýäniň işjeň gatnaşjakdygyny, olimpiýa oýunlaryna görülen taýarlyklaryň dowamynda üstünlikli işleriň durmuşa geçirilmegine türk firmalarynyn işjeň gatnaşandygyny nygtady.
Ministriň orunbasary Boýnukalyn sportyň ýurduň geljegi bolup durýan ýaşlaryň ýetişdirilmegi taýdan hem möhümdigini, özleriniň şol ugra aýratyn uly üns berýändiklerini aýtdy.
Boýnukalyn çykyşynyň ahyrynda maslahata gatnaşyjylara sagbolsun aýdyp, V Aziýa oýunlaryna gatnaşmaga sabyrsyzlyk bilen garaşýandygyny mälim etdi.


text:
Geçen hepdede Türkmenistanyň Döwlet haryt-çig mal biržasynyň söwdalarynda geleşikleriň 164-si hasaba alyndy
Daşary ýurt puluna Birleşen Arap Emirliklerinden, Beýik Britaniýadan, Şweýsariýadan, Owganystandan, Gazagystandan we beýleki ýurtlardan gelen telekeçiler Türkmenbaşydaky nebiti gaýtadan işleýän zawodlar toplumynda öndürilen yşyk kerosinini, az kükürtli ýangyç mazudyny, binýatlyk ýagy, dizel ýangyjyny satyn aldylar. Russiýadan, ABŞ-dan, BAE-den, Beýik Britaniýadan, Germaniýadan, Türkiýeden, Şotlandiýadan, Owganystandan, Gazagystandan, Gyrgyzystandan gelen işewürler Seýdiniň nebiti gaýtadan işleýän zawodynda öndürilen göni arassalanan benzini we nebit ýol bitumyny hem-de “Türkmengaz” döwlet konserninden suwuklandyrylan gazy we tehniki kükürdi satyn aldylar. Mundan başga-da, daşary ýurt puluna Russiýadan, Türkiýeden, Gyrgyzystandan, Özbegistandan hem-de beýleki ýurtlardan gelen telekeçiler arassalanan pagta ýagyny, nah ýüplük we mata, hasa, portlandsementi satyn aldylar. Geleşikleriň jemi bahasy ABŞ-nyň 125 million 500 müň dollaryna barabar boldy.
Manat serişdelerine Russiýanyň, BAE-niň, Türkiýäniň, Şotlandiýanyň, Kanadanyň, Pakistanyň, Ermenistanyň işewür toparlarynyň wekilleri jemi bahasy 10 million 637 müň manatlykdan gowrak arassalanan pagta ýagyny we nah ýüplügi satyn aldylar.
Ýurdumyzyň telekeçileri içerki bazar üçin bahasy 431 müň 800 manatlyk nebit ýol bitumyny satyn aldylar.


text:
Üns ber! Biziň saýtymyzyň esasy maksady Siziň saglyk babatdaky gözýetimiňizi giňeltmekdir. Şonuň üçin-de, saýtyň sahypalarynda berilýän maglumatlaryň esasynda öz-özüňi bejermek maslahat berilmeýär. Öz-özüňi bejermeklik düýpli kynçylyklara uçradyp, janyňyza howp salmagy ähtimal. Lukmanlar saýtyň üsti bilen size bejeriş berip bilenoklar. Lukmanlaryň jogaplary, makalalar, jemgyýetçiligiň teswirleri diňe maslahat hökmünde kabul edilmeli.
Duodenit – bu oniki barmak içegäniň (latyn dilinden – duodenum) nemli örtüginiň alawlama ýagdaýydyr. Ol iýmit siňdiriş ulgamyna degişli möhüm agza bolup, aşgazandan soň ýerleşýändir we inçe içegäniň başlangyjy bolup durýandyr. Onikibarmak içegede iýmit aşgazanasty mäziň bölüp çykarýan şiresi bilen işlenilýändir we sorulma taýynlanylýandyr. Ondan başga hem, onikibarmak içege iýmit siňdiriş ulgamyň işini we alyş-çalyş hadysalary sazlamaga kömek edýän gormonlary işläp çykarmaga gatnaşýandyr.
Kerlik – bu eşitmek ukybynyň doly ýa-da bölekleýin (gulagy agyrlyk, eşidişiň peselmegi) peselmegidir. Bu ýagdaýdan ilatyň 5%-e golaýy ejir çekýändir. Bu keselde adam düýbünden eşitmeýär ýa-da eşidişiň pesligi sebäpli sözleri aýyl-saýyl edip bilmeýär. Şol sebäpli hem adam başga adamlar bilen sözleşip bilmeýär we onuň beýleki adamlar bilen gatnaşygy kynlaşýar.
Lipoma – ýag dokumasyndan emele gelýän howply bolmadyk täze döremedir. Köplenç deriniň üstki gatlagynyň aşagynda ýerleşip, ýekeje çiş bolup ýüze çykýarlar, ýöne deriniň hemme gatlagynda, hat-da myşsa gatlaklarynda hem peýda bolup, köpleýin hem ýüze çykyp bilýärler. Lipomalaryň ösüşinde howply çiş keseline geçmek töwekgelçiligi örän kiçi bolup, ol haýal ösýändir.
Lipomanyň derasty ösýän görnüşi has köp duş gelip, peýda bolýan lipomanyň 95% görnüşi ýekelikde ýüze çykýandyr. Toparlaýyn ýüze çykýan görnüşleri endokrin näsazlyklary bolan adamlarda köp gabat gelýär. Şeýle hem köplük bolup ýüze çykýan görnüşi erkek adamlara garanyňda, aýallarda ýygy duşýar.
Damaryň içki diwarynyň gaýnaglamagy we şonuň netijesinde diwarda trombyň (gan lagtasy) emele gelmegine – tromboflebit diýilýär. Köplenç tromboflebit aýaklarda duş gelse-de, aýratyn ýagdaýlarda ol ellerde, döş kapasa wenalarynda we boýun wenalarynda hem emele gelip bilýär. Damaryň diwarynda tromb emele gelmän gaýnaglama hadysasy dörände flebit barada aýdylýandyr.
Ýumurtgalygyň kistasy diýip, onuň dokumasynda suwuklygyň ýygnanmagy netijesinde emele gelýän howply bolmadyk döremä aýdylýar. Ýumurtgalygyň kistalary önelgelilik ýaşyndaky aýallaryň arasynda has ýygy duş gelip, 30% ýagdaýlarda ol aýbaşy halkasy kadaly aýallarda duş gelse, 50% halatlarda ony bozulan aýbaşyly aýallarda syn etmek bolýandyr. Aýbaşydan galma döwründe kistalar 6% ýagdaýlarda duş gelýändir.
Köplenç ýagdaýda ýumurtgalygyň wagtlaýyn döreýän bozulmalary netijesinde emele gelýän kista zenan maşgalanyň saglygyna howply bolman biler we onuň bejergisiz hem her aýbaşydan soň kiçelip, ýitmegi mümkindir. Ýumurtgalygyň şeýle görnüşli kistalary funksional ýa-da wagtlaýyn döreýän diýlip atlandyrylýar. Ýöne kistalaryň wagtyň geçmegi bilen ýitmeýän görnüşleri hem bolup, olara organiki kistalar diýilýär.
Adam aýagy bedende esasy mehaniki hereketi ýerine ýetirýän agzalaryň iň esasylarynyň biridir. Her günde aýaklarymyzyň bu mehanizmi amala aşyryp uly agramlara sezewar bolýandygy üçin, olara yzygiderli dogry ideg edilmelidir.
Durmuşyň häzirki zaman talaplary sebäpli uzak gün aýak üstünde gezilip, hat-da olara ideg etmeklige wagtymyzyň tapylmaýan pursatlary hem az bolmaýar. Köplenç bolsa aýaklarda döreýän agyrylara kän üns hem bermeýäris. Aýaklar diňe bir ýadawlyk sebäpli agyrýan bolsa, onda dynç alnandan soň agyrylaryň aýryljagy ikuçsyz bolsa hem, bu ýagdaý käte çynlakaý bir keseliň başlangyjy, alamaty hem bolup bilýändir.
Enterokolit – içegeleriň (inçe we ýogyn içegeler) içki nemli gatlaklarynyň sowuklamagy netijesinde döreýän zeperlenmeleri öz içine alýan keselleriň uly toparlarynyň biridir.
Keseliň geçişi ýiti we dowamly görnüşlerde bolup bilýändir. Ýiti enterokolit köplenç ýokançlyklar we iýmit zäherlenmeleri bilen baglylykda ýüze çykýar. Ol içegeleriň diňe üst ýüzündäki nemli gatlagyna zyýan ýetirip, aşaky gatlaklary zeperlemeýär. Adatça ýiti gastrit bilen bile duş gelýär. Şonuň üçin ýiti enterokolitde bejergi iýmit berhizi we aşgazanyň zeperlenmegini hem aradan aýyrýan serişdeler göz öňünde tutulyp bellenilýär.
Gyzylödegiň eroziýasy – aşgazan şiresiniň yzygiderli gyzylödege düşmegi netijesinde gyzylödegiň nemli gatlagynyň zeperlenme ýagdaýydyr.
Aşgazan şiresi duz turşylygyna baý bolup, ol nemli gatlagy bozujy, zeper ýetirji häsiýete eýedir. Aşgazan şiresi kadada gyzylödege düşmeli däl hem bolsa, köp sebäpleriň täsiri bilen, meselem, diafragma ingisi, sary gaýnamalar, ýanyklar, gyzylödegiň şikeslenmegi netijesinde onuň nemli gatlagyna öz ýaramaz täsirini ýetirip biler.
Trofiki baş keseli aýratyn bir kesel hökmünde seredilmän, ol öz içine birnäçe keseliň alamatlar toplumyny jemleýändir. Trofiki başlar baradaky maglumatlar biziň döwrümize gadymy Müsür döwletiniň tebiplerinden ýetip gelip, bu kesel adamzada gadym döwürlerden bäri belli bolupdyr. Häzirki wagtda dünýäde 2 mln. gowrak adam aýaklarda dörän trofiki baş keselinden ejir çekýändir.
Использование и распространение материалов рекомендуется, однако, воспроизводство и публикации копий материалов не могут быть использованы в коммерческих целях. Дальнейшее использование разрешается в соответствии с условиями лицензии Creative Commons.
Use and dissemination of the materials is encouraged; however, reproduction and cross-posting of copies may not be used for commercial purposes. Further usage is permitted under the terms of the Creative Commons License.
Materiallary ulanmak we ýaýratmak maslahat berilýär. Emma materiallaryň göçürme nusgalaryny gazanç maksady bilen gaýtadan işläp çap etmek gadagandyr. Bu materaillary mundan beýläk Creative Commons lisenziýasynyň şertlerine laýyklykda ulanmak rugsat edilýär.


text:
Ilki bilen Kompýuteriňize ODIN, Samsung usb driwer we Telefonyňyzyň modeline görä update faýlyny almalydyr.
Bu saýtdan bolsa Telefonyňyzyň orginal updatesini indiriň https://www.sammobile.com/firmwares/
Gerekli zatlary alanyňyzyňdan soňra telefonyňyzy Download modyna geçiriň.
Download Moda geçirmek üçin Telefony öçürüň soňra HOME+Power+Ses ýapma düwmelerine bilelikde basyp saklaň Telefonyň ady ýazylandan soňra goýberiň. Warning diýip ýazanyndan soňra bir gezek Ses açma düwmä basyň. Soňra ODINI açyp USB kabel bilen telefonyňyzy kompýuteriňize baglaň.
Odin telefonyňyzy görenden soňra Added diýip ýazar. Siz Odinde PDA diýen düwmä basyp Telefonyňyz üçin indiren Update faýlyňyzy goşuň. Soňra AutoReboot we F.Reset time diýen ýerlere bellijek goýuň. Soňra bolsa Start düwmä basyň Telefonyňyzdan Loading başlar. Odinde bolsa Pass ýazýança hiç hili ellemäň. Update bolandan soňra Telefonyňyz autoreboot berip öz özi täze updatesi bilen işläp başlar.
6,908 gezek okaldy


text:
Raýan Giggs
Ady, Familiÿasy,A.A: Raýan Jozef Giggs.
Doglan senesi: 29.11.1973 (39)
Lakamy: Welsh Wizard (Welsiñ jadygöÿi)
Doglan ÿeri: Cardiff, Wels
Milleti: Wels.
Çep aÿagyny gowy ulanÿan Welsli futbolist futbol kariÿerasynda diñe Mançester Ýunaýtediñ formasyny geÿdi.
Nommeri:11
Boÿy:180sm
Agramy:68 kg
Pozisiÿasy: ýarymgoragçy
Giggs kariÿerasy boÿunça ManUnyñ formasyny 1000den köpräk geÿdi. Britan futbolynda iñ köp kubok gazanan futbolist. 12 gezek Premýer Liganñ kubogyny gazandy. Angliÿa ligasynyñ ady Premier Liga bolandan bäri her sezon gol uran ÿeke täk futbolist. Çempionlar ligasynda iñ köp forma geÿen futbolist. 5-nji martda ManU-Real Madrid oÿnunda Giggs 1000-nji oÿnuna çykdy.Welsiñ milli ÿygyndysynyñ formasyny iñ köp geÿen futbolist. Giggsiñ ady dünÿäniñ iñ zor 100 futbolistiniñ arasynda hem bar. Giggs 2007-nji ÿylda Britaniÿanyñ gahrymany diÿen ady aldy. Giggs ManUnyñ taryhyndaky iñ gowy oÿunçylaryñ arasynda


text:
Habarlar 7 september 2017
Aziada 2017
Aziada-2017-niň ulag üpjünçiliginiň maksatnamasy durmuşa geçirilýär
“Aşgabat 2017” oýunlaryna hyzmat etmek üçin daşary ýurtlaryň iň gowy önüm öndürijileriniň dürli awtoulaglarynyň hatarynda Germaniýanyň “BMW” kompaniýasynyň iň täze kysymly awtoulaglary hem bar.
Wakalaryň jümmüşinde
«Aşgabat 2017» oýunlarynyň alawy ýakyldy
Şu mynasybetli paýtagtymyzda hem-de Mary welaýatynda baýramçylyk çäreleri guraldy, olaryň arasynda aragatnaşyga bolsa hormatly Prezidentimiz Gurbanguly Berdimuhamedowyň gatnaşmagynda guralan teleköpri üpjün etdi.
Sport
Türkmenistanyň futbol boýunça ýygyndysy öz toparynda ikinji orny eýeledi
Duşuşyk Singapuryň “Besar Stadiun” stadionynda geçirilip, çekeleşikli häsiýete eýe boldy. Hasap oýnuň ikinji ýarymynda açyldy, biziň bäsdeşimiz Şakir Hamzah duşuşygyň 62-nji minutynda tapawutlanmagy başardy.
Jemgyýet
Sebitleriň telekommunikasiýa infrastrukturasy giňeldilýär
Türkmenistanda ähli ýerde telekommunikasiýa ulgamyny ösdürmek we eletroaragatnaşyk ulgamyny iň ýokary dünýä ölçeglerine laýyk gelýän derejä çykarmak boýunça işler alnyp barylýar. Bu wezipeler milli özgertmeler maksatnamasynda göz öňünde tutulandyr, onuň çäklerinde demirgazyk sebitde 2015-2020-nji ýyllarda stasionar we ykjam aragtanaşyk ulgamyny giňeltmek, telefon liniýalarynyň bir müň kilometrden gowragyny çekmek göz öňünde tutulýar. Şeýle uly möçberli işler diňe bir ýurduň aragatnaşyk we maglumatlar ulgamyndaky uly mümkinçiligni görkezmän, eýsem sebitleriň ykdysady ösüşiniň geljegi we ilatyň artmagy bilen baglanşyklydyr.
Laws
TÜRKMENISTANYŇ KANUNY
Pagtaçylyk hakynda
I BAP. UMUMY DÜZGÜNLER
Laws
TÜRKMENISTANYŇ KANUNY
«Teatr we teatr işi hakynda» Türkmenistanyň Kanunyna üýtgetmeler girizmek hakynda
1. 4-nji maddanyň birinji bölegini şu görnüşde beýan etmeli:
Laws
TÜRKMENISTANYŇ KANUNY
«Milli maddy däl medeni mirasy goramak hakynda» Türkmenistanyň Kanunyna üýtgetmeler girizmek hakynda
1. 5-nji maddanyň birinji böleginde «we dolandyryş» diýen sözleri aýyrmaly.
Laws
TÜRKMENISTANYŇ KANUNY
«Sportda dopinge garşy göreşmek hakynda» Türkmenistanyň Kanunyna üýtgetmeler we goşmaçalar girizmek hakynda
1. 1-nji maddanyň birinji böleginde 21-nji bentden soň şu mazmunly bendi goşmaly:
Laws
TÜRKMENISTANYŇ KANUNY
«Medeniýet hakynda» Türkmenistanyň Kanunyna üýtgetmeler we goşmaçalar girizmek hakynda
1. 5-nji maddanyň birinji bölegini şu görnüşde beýan etmeli:
Wakalaryň jümmüşinde
Hormatly Prezidentimiz Gurbanguly Berdimuhamedow: sport jemgyýeti jebisleşdirýän, adamlary beýik üstünliklere ruhlandyrýan güýçdür
Sport jemgyýeti jebisleşdirýän, adamlary beýik üstünliklere ruhlandyrýan güýçdür diýip, döwlet Baştutanymyz nygtady. Biz ýurdumyzda häzirki döwrüň talaplaryna laýyklykda bedenterbiýe we sport ulgamyny ösdürmäge uly möçberlerde maýa goýumlaryny gönükdirýäris. Bu ugurda örän düýpli özgertmeleri, il-ýurt bähbitli möhüm işleri üstünlikli amala aşyrýarys diýip, hormatly Prezidentimiz sözüni dowam etdi.
Wakalaryň jümmüşinde
Hormatly Prezidentimiz Gurbanguly Berdimuhamedow V Aziýa oýunlarynyň taryhy ähmiýetini belledi
Irden döwlet Baştutanymyz Olimpiýa şäherçesine, “Sport” myhmanhanasyna geldi. Bu ýere Mejlisiň başlygy, hökümet agzalary, harby we hukuk goraýjy edaralarynyň ýolbaşçylary, Türkmenistanda işleýän diplomatik wekilhanalaryň, giň sport jemgyýetçiligiň, köpçülikleýin habar beriş serişdeleriniň wekilleri we köpsanly myhmanlar ýygnandylar.


text:
Aşgabat şäheriniň awtobuslarynyň elektron ýol töleglerini ýola goýmak
Nagt däl hasaplaşyklary ýaýbaňlandyrmak we kämilleşdirmek maksady bilen, “Senagat” Paýdarlar täjirçilik banky Türkmenistanyň Awtomobil ulaglary ministrliginiň buýurmasy esasynda çykarylan ýol kartlaryň üsti bilen Aşgabat şäheriniň awtobuslarynyň ýol töleglerini...
Türkmenistanyň Ministrler Kabinetiniň mejlisi
25.05.2018
Aşgabat, 2018-nji ýylyň maý aýynyň 25-i (TDH). Şu gün hormatly Prezidentimiz Gurbanguly Berdimuhamedow göni aragatnaşyk arkaly Ministrler Kabinetiniň nobatdaky mejlisini geçirdi. Onuň gün tertibine Prezident maksatnamasyny, ýurdumyzy durmuş-ykdysady taýdan ösdürmegiň maksatnamalaryny...
Netijesi:
Biziň hyzmatlarymyz


text:
Amerikanyň döwlet baş tutany Donald Trump mundan ozal hem Eýran bilen 5+1 ýurtlary arasynda hasyl bolan ýadro ylalaşygy elhenç we iň erbet ylalaşyk diýip toslapdy. şol bir wagtyň özünde bu ylalaşyga gol goýan Britaniýa,Fransiýa,Orsýet,Hytaý,Germaniýa ýurtlary we Ýewropa Bileleşigi ýadro ylalaşygyny bir halkara ylalaşyk hasaplap onuň goralmagyny isleýändirler.
ýadro ylalaşygy diňe Eýranyň bähbilerini üpjün edýändir diýen bahanasy bilen Trump ýadro ylalaşygyna düzedişlik girizmegi ýada onuň bozulmagyny isleýändir.
Ýewropa Bileleşiginiň daşary syýasat jogapkäri Federika Mugerini we bu ylalaşyga gol goýan aýry ýurtlar Amerikanyň tersine bu ylalaşygy bir halkara ylalaşyk hasaplap onuň uýtgemezligini nygtaýandyrlar.